
Cuvânt introductiv al Preşedintelui ANM (bilingv)
ACTIVITĂŢILE ANM ÎN 2009
1. Activitatea Consiliului Ştiinţific al ANM

2. Activitatea Consiliului de administraţie ANM

3. Activitatea de reglementare în domeniul medicamentelor de uz uman 
4. Activitatea comisiilor ANM

4.1. Comisia de autorizare de punere pe piaţă

4.2. Comisia pentru inspecţia de bună practică de fabricaţie (BPF), de bună practică de distribuţie (BPD), de bună practică de laborator (BPL), de bună practică de laborator analitic (BPLA), de bună practică în studiul clinic (BPSC) 
4.3. Comisia pentru verificarea modului în care personalul cu atribuţii de inspector din ANM respectă codul profesional de etică şi deontologie

4.4. Comisia pentru gestionarea situaţiilor de criză determinate de probleme în calitatea, siguranţa şi/sau eficacitatea medicamentelor.

5. Activitatea de autorizare, postautorizare şi activităţi conexe


5.1. Autorizarea de punere pe piaţă pentru medicamente de uz uman
5.2. Activitatea postautorizare de evaluare a variaţiilor (cu excepţia variaţiilor clinice) la termenii autorizaţiei de punere pe piaţă (APP) 
5.3. Evaluarea cererilor şi documentaţiei pentru aprobarea 
studiilor clinice pentru medicamente de uz uman
5.4. Monitorizarea şi controlul publicităţii pentru medicamente de uz uman
5.5. Activitatea de farmacovigilenţă
5.6. Alte activităţi
6. Activitatea de inspecţie BPF, BPD, BPSC, BPL, BPLA, de farmacovigilenţă şi de supraveghere a pieţei.

7. Activitatea de control a calităţii medicamentului de uz uman.

7.1. Activitatea de control a calităţii medicamentelor non-biologice şi biologice

7.2. Evaluarea şi controlul medicamentelor biologice

8. Asigurarea comunicării şi transparenţei în activitate

8.1. Comunicarea externă

8.2. Comunicarea internă
9. Activitatea de management al calităţii

10. Relaţii internaţionale

10.1. Participarea la activităţile Agenţiei Europene a Medicamentului 

         (European Medicines Agency = EMEA)

10.2. Participarea la activităţile organismului „Şefii Agenţiilor Medicamentului”

10.3. Participarea la activităţile Consiliului Uniunii Europene şi Comisiei 

         Europene

10.4. Participarea la activităţile Organizaţiei Mondiale a Sănătăţii (OMS)

10.5. Participarea la activităţile Consiliului Europei

10.6. Participarea la activităţile Comisiei Farmacopeei Europene

10.7. Participarea la activităţile Schemei de cooperare în domeniul   

        inspecţiilor farmaceutice (Pharmaceutical Inspection Cooperation 

         Scheme = PIC/S)

10.8. Participarea la activităţile Reţelei europene a laboratoarelor oficiale de control al medicamentelor (Official Medicines Control Laboratories = OMCL)

11. Activitatea de logistică, informatică şi gestionarea electronică a datelor
12. Asigurarea elaborării si implementării politicilor si strategiilor Agenţiei Naţionale a Medicamentului 
13. Activitatea jurisdicţională a ANM
14. Activitatea privind asigurarea si gestionarea resurselor umane

14.1. Activitatea Departamentului resurse umane

14.2.  Politica de resurse umane

14.3.  Participarea personalului ANM la instruiri
15. Activitatea economică 

16. Activitatea de administraţie generală şi patrimoniu 

17. Activitatea de audit intern 
18. Dificultăţi întâmpinate
19.  Priorităţi pentru anul 2010
Concluzii
Misiunea Agenţiei Naţionale a Medicamentului

ANM contribuie la protejarea şi promovarea sănătăţii publice prin :

- evaluarea la cel mai înalt nivel de competenţă ştiinţifică a documentaţiei de autorizare în vederea punerii pe piaţă a unor medicamente de uz uman de bună calitate, sigure şi eficace;

- supravegherea siguranţei medicamentelor de uz uman aflate în circuitul terapeutic prin activitatea de inspecţie şi farmacovigilenţă;

- asigurarea pentru pacienţi şi personalul medico-sanitar a accesului la informaţii utile şi corecte privind medicamentele de uz uman autorizate în vederea punerii pe piaţă în România;

- asigurarea eficacităţii şi eficienţei administrative a instituţiei şi a transparenţei practicilor şi procedurilor utilizate.

 Preşedinte ANM:  – Dr. Daniel Boda


tel. 021 3161079;     daniel.boda@anm.ro
 Vicepreşedinte ANM:  – Dr. Farmacist Robert Ancuceanu

tel. 021 3171102/410; robert.ancuceanu@anm.ro 

Şef Departament autorizare:
 
- Dr. Roxana Mustaţă

tel. 021 3171102/303; roxana.mustata@anm.ro
Şef Departament postautorizare:
 
- Farmacist Primar Nela Vîlceanu


tel. 021 3171102/350; nela.vilceanu@anm.ro
Şef Departament control calitatea medicamentelor:

 - Dr. Farmacist Constantin Popescu
 
tel. 021 3171102/337; constantin.popescu@anm.ro
Şef Departament control produse biologice: 

 
- Biolog Principal Anca Moraru


tel. 021 3162178;       anca.moraru@anm.ro
Şef Departament inspecţie farmaceutică: 

 
- Dr. Farmacist Simona Raicu   


tel. 021 3161710/324; simona.raicu@anm.ro
Şef Departament politici şi strategii: 

 
- Farmacist Primar Daniela Enache

tel. 021 3171102/325; daniela.enache@anm.ro
Şef Departament economic: 
         - Economist Gr. III Camelia Simion
tel. 021 3171102/304; camelia.simion@anm.ro
Şef Departament resurse umane:  

  
- Jurist IA Maria Dobrescu

tel. 021 3171102/409; maria.dobrescu@anm.ro
Şef Departament administraţie generală şi patrimoniu:  

   
- Ing. Sp. IA Marius Popescu

tel. 021 3171102/428; vasile.popescu@anm.ro
Şef Departament logistică, informatică şi gestionarea electronică a 
datelor 

- Dr. Nicolae Fotin

tel. 021 3171102/36; nicolae.fotin@anm.ro 



Cuvânt introductiv al Preşedintelui ANM

In anul 2009 Agenţia Naţională a Medicamentului (ANM) şi-a îndeplinit misiunea sa de autoritate competentă europeană în domeniul medicamentului, onorând atribuţiile şi angajamentele cu seriozitate şi perseverenţă, precum si numeroasele sarcini pe care le-a primit în plus. 

În acelaşi plan al alinierii la standardele europene, ANM a adoptat un program complex de dezvoltare instituţională, printr-o reorganizare internă, în vederea compatibilizării cat mai eficiente a instituţiei cu autorităţile competente omoloage.


În urma evaluării tipurilor de activităţi desfăşurate de ANM şi pentru optimizarea acestora, in cursul anului 2009, s-au decis şi s-au efectuat schimbări ale structurii departamentelor acesteia, avându-se în vedere şi modul de structurare şi funcţionare al Agenţiei Europene a Medicamentelor (EMA) si al altor instituţii de reglementare in domeniu, la nivel Comunitar.

Astfel, Departamentul de evaluare-autorizare (DEA) a fost împărţit în două departamente:

- Departamentul de autorizare (DA)– în atribuţiile căruia intră evaluarea documentelor aferente autorizării de punere pe piaţă (APP) a medicamentelor;

- Departamentul postautorizare (DPA) – care evaluează documentele aferente activităţilor din perioada postautorizare, iar unele structuri care anterior aparţineau DEA (Biroul primire documentaţie şi probe, Birou eliberare APP şi Biroul arhivă) au fost transferate in alte departamente. 
Pentru optimizarea fluxului de documente în cadrul ANM precum şi pentru o mai bună comunicare cu deţinătorii de autorizaţii de punere pe piaţă (DAPP) sau cu terţi a fost înfiinţat Departamentul de logistică, informatică şi gestiune electronică a datelor. 

Dezvoltarea cadrului legal care reglementează autorizarea medicamentelor, atât la nivel naţional, cât şi la nivel european, a impus separarea unui Departament juridic.

În contextul în care ANM s-a implicat din ce în ce mai activ în activitatea europeană in domeniul medicamentului şi a acordat o deosebită atenţie comunicării, atât cu mass-media, cat si cu părţile interesate, a fost necesară dezvoltarea Departamentului politici şi strategii, astfel încât să fie acoperite toate domeniile de colaborare ale ANM.

Departamentul juridic si Departamentul politici şi strategii sunt subordonate direct Preşedintelui ANM. 

De asemenea, in cursul anului 2009, s-a procedat la redenumirea unor servicii si birouri şi înfiinţarea unor servicii/birouri noi, în acord cu activităţile curente şi de perspectivă, reieşite din atribuţiile departamentelor, în conformitate cu cerinţele legislaţiei româneşti şi europene actuale in domeniul medicamentului, urmărind fluidizarea fluxului şi eficientizarea activităţii.

O schimbare majoră apărută în sfera de activitate a ANM, începând de anul trecut, este criza economică mondială, care a avut un impact semnificativ nu numai asupra sectorului comercial, ci şi asupra celui public.
La sfârşitul anului 2009, ANM a fost reorganizata ca instituţie publica finanţata integral de la bugetul de stat, potrivit Legii nr. 329/2009 privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional.
Deşi ANM a efectuat in anul 2009 o serie de reorganizări interne, in vederea optimizării activităţilor, s-a confruntat cu un semnificativ deficit de personal de specialitate. 
In ciuda acestui fapt, ANM a facut eforturi deosebite pentru a-si onora atributiile si obiectivele tinta, continuand sa se implice activ in activitatile organismelor europene din domeniul medicamentului, dovedind ca este o instituţie matură, pe deplin capabilă să facă faţă activităţilor derivate din statutul de autoritate competentă a unui stat membru al UE.

Activitatea departamentelor ANM a fost deosebit de complexă în anul 2009, avand ca scop indeplinirea  activitatilor prioritare prevazute in misiunea agentiei, respectiv de evaluare la cel mai înalt nivel de competenta ştiinţifică a documentaţiei de autorizare, in vederea punerii pe piaţă a unor medicamente de uz uman de buna calitate, sigure si eficace si de supraveghere a siguranţei medicamentelor de uz uman aflate in circuitul terapeutic, prin activitatea de inspecţie si farmacovigilenţă.

Astfel, în anul 2009, cu toate dificultatile pe care le-a avut de infruntat, ANM a autorizat de punere pe piaţă (APP) un numar crescut de medicamente, faţă de anul precedent, respectiv 942 de medicamente in 2009, fata de 868 in anul 2008.

In anul 2009 ANM e emis:

· 359 APP prin procedura naţională 
· 583 APP prin proceduri europene. 
S-au menţinut la un nivel ridicat numărul de cereri de autorizare prin proceduri europene, respectiv 827 cereri de autorizare/reînnoire APP prin proceduri europene cu România stat membru interesat.

Trebuie subliniat faptul ca in 2009 s-a finalizat prima procedura europeana (DCP) de autorizare în care România a acţionat ca stat membru de referinţă. Evaluarea făcută de ANM a fost acceptată fără obiecţiuni de toate cele 9 statele membre interesate. 

Prestigiul şi încrederea de care se bucură ANM în rândul beneficiarilor săi este demonstrată şi prin numărul mare de solicitări adresate ANM pentru autorizarea prin proceduri europene cu România stat membru de referinţă. 

Astfel, s-au primit, 51 cereri pentru autorizarea de punere pe piaţă prin proceduri europene cu România stat membru de referinţă, dintre care 9 au fost acceptate pentru a demara in 2010.

La finele anului 2009, în Nomenclator erau cuprinse 7288 denumiri comerciale corespunzătoare la 1239 Denumiri Comune Internaţionale (DCI).

Având in vedere ca începând cu anul 2010 se aplica procedura “sunset clause”, conform art. 729 si art. 730 din Legea 95/2006, Titlul XVII – Medicamentul, ANM a verificat 7288 medicamente cuprinse la finele anului 2009 în Nomenclator (dintre care, 2100 au fost autorizate centralizat, gestionarea acestora privind aplicarea “sunset clause” revenind Agenţiei Europene a Medicamentului - EMA)

Pentru 5188 medicamente, ANM a primit raportări ale punerii pe piaţa, dintre acestea 400 au fost identificate ca putând intra sub incidenţa “sunset clause”, decizia finală urmând a fi luată in 2010, după centralizarea datelor actualizate. 

Activitatea Centrului Naţional de Farmacovigilenţă, care funcţionează în cadrul ANM, a fost foarte complexa in anul 2009, asigurând gestionarea datelor de siguranţă provenite din raportarea spontană si a rapoartelor periodice actualizate privind siguranţa medicamentelor, precum si o serie de activităţi de farmacovigilenţă în sistemul autorităţilor naţionale din UE.

O activitate intensa a ANM in domeniul inspectiei farmaceutice a rezultat ca urmare a modificarii Legii 95/2006 privind reforma în domeniul sănătăţii, cand obiectul de activitate al ANM s-a completat cu sarcina autorizării de funcţionare şi a inspectării unităţilor de distribuţie angro de medicamente.


Începând din luna martie 2009, când au fost aprobate tarifele pentru activităţile prestate de ANM-DIF, DIF a aplicat prevederile legislative în domeniul inspecţiei în unităţile de distribuţie de medicamente angro.


În cadrul activităţii de inspecţii de bună practică de distributie (BPD), în anul 2009:


- s-au efectuat 307 inspecţii de autorizare;


- s-au eliberat 283 autorizaţii de distribuţie angro;


- s-au retras 4 autorizaţii emise de Ministerul Sănătăţii, conform relementărilor legislative anterioare, ca urmare a constatării de deficienţe critice în cursul inspecţiilor de autorizare;

În septembrie 2009, DIF a fost auditat de către inspectorii autorităţilor competente din UE (Franţa şi Grecia), care au efectuat o evaluare a conformităţii legislaţiei în domeniul inspecţiei BPF, a tehnicilor de inspecţie BPF şi a sistemului calităţii implementat de DIF, faţă de legislaţia şi cerinţele europene în acest domeniu („audit pre-MRA”). 
În raportul întocmit, echipa de auditori a apreciat că sistemul de inspecţie aplicat de DIF funcţionează după aceleaşi principii şi reglementări cu ale celorlalte state membre ale UE şi că inspectoratul din România este pregătit pentru inspecţia efectuată de autoritatea de reglementare din Canada, pentru acordul de recunoaştere mutuală (MRA) al României cu statele membre MRA.
Activitatea de control al calităţii medicamentului s-a înscris în politica generală a agenţiei si s-a desfasurat în cadrul celor două departamente: Departamentul de control calitatea medicamentului (DCCM) şi Departamentul de control produse biologice (DCPB).

Ca şi în anii precedenţi, ANM a continuat şi în anul 2009 colaborarea cu instituţiile europene consacrate în domeniul controlului calităţii medicamentului, prin participarea la studii PTS (Teste de performanţă a laboratoarelor=Proficiency Testing Scheme), studii de supraveghere a calităţii medicamentelor autorizate prin procedurile europene, studii de verificare a calităţii medicamentelor autorizate de EMA prin procedura centralizata.

Activitatea ANM în anul 2009 a fost marcată şi influenţată de pandemia de gripă A/H1N1, declarată oficial de către OMS la 11 iunie 2009.

Deoarece Ministerul Sănătăţii împreună cu Institutul Naţional de Cercetare–Dezvoltare pentru Microbiologie şi Imunologie “Cantacuzino” (INCDMIC) au decis că se va fabrica un vaccin pandemic pentru piaţa locală, ANM a fost implicata în activităţi intense privind, la început, consilierea pentru alegerea celei mai bune soluţii pentru acest scop, şi apoi evaluarea şi controlul vaccinului pandemic monovalent CANTGRIP.
Pentru ca vaccinul pandemic sa fie disponibil in timp util pe piata, ANM a initiat întalniri saptamanale cu Institutul “Cantacuzino”, in care s-au analizat etapele parcurse si cele care urmau a fi parcurse în procesul de autorizare a acestui vaccin (stadiul procesului de evaluare, completarea documentaţiei necesare în timp util, coroborate cu deficienţele constatate de inspectorii ANM în inspecţiile de pre-autorizare de punere pe piaţă a vaccinului, de bună practică în studiul clinic şi de bună practică de laborator efectuate, respectiv  cu planurile de masuri corective pentru rezolvarea acestor deficienţe etc.)

In urma unor eforturi deosebite, ANM a finalizat autorizarea vaccinului Cantgrip in data de 25.11.2009. 


Atât in perioada de evaluare a vaccinului, cât şi la momentul finalizării autorizării, ANM a informat, în funcţie de etapă, instituţii şi organisme ale statului îndreptăţite de a fi informate, cu privire la evoluţia procedurii de autorizare, problemele întâmpinate, concluziile inspecţiilor efectuate la Institutul Cantacuzino, rezultatele evaluarii şi raportul beneficiu-risc.

Activitatea ANM în domeniul reglementării legislative a continuat în ritm intens şi în anul 2009. S-a continuat elaborarea normelor necesare implementării integrale a prevederilor Titlului XVII-Medicamentul din Legea 95/2006.

În aceeaşi direcţie a armonizării legislaţiei naţionale cu legislaţia europeană s-au adoptat o serie de ghiduri europene (ghiduri ştiinţifice sau procedurale). De asemenea, o serie de acte normative au fost actualizate ca urmare a aderării României la UE si a statutului ANM de autoritate competentă europeană în domeniul medicamentului. 
O contributie importanta in sustinerea ANM in activitatea de reglementare a venit din partea Consiliului stiintific al ANM, care prin analizarea si adoptarea de norme, ghiduri stiintifice si proceduri, a contribuit la buna desfăşurare a activităţii agenţiei, precum şi a partenerilor extetni.

ANM, costientizand rolul important pe care il are in combaterea contrafacerii medicamentelor si a comerţului ilegal al medicamentelor contrafăcute, a continuat sa imbunatateasca modul e informare si atentionare a publicului, precum si dezvoltarea unor relatii de colaborare cu alte institutii si organisme implicate in aceasta activitate.
În acest sens, ANM a deschis colaborări cu instituţiile naţionale implicate în combaterea vânzărilor de medicamente contrafăcute prin intermediul internetului, dar şi cu instituţii omoloage din statele membre ale UE sau din afara comunităţii, pentru stabilirea unor puncte de legătură permanente menite să limiteze aceste fenomene infracţionale.

ANM a initiat si incheiat un protocol de colaborare cu Direcţiea de Investigare a Infracţiunilor de Criminalitate Organizată şi Terorism (DIICOT), in vederea combaterii contrafacerii medicamentelor si a comerţului ilegal cu acestea.

Prin aceste demersuri se creează cadrul de aplicare a prevederilor viitoarei Directive privind prevenirea patrunderii in reteaua legala de distributie, a medicamentelor falsificate in ceea ce priveste identitatea, istoricul sau sursa, aflata in faza de proiect in dezbatere la Consiliul UE, dezbateri la care participa reprezentantul desemnat al ANM, care expune si sustine punctele de vedere ale Romaniei.

Pentru o mai buna informare a publicului a fost creata pe website-ul ANM o noua  rubrica „Contrafacerea”, in care sunt trecute semnalarile de contrafaceri venite prin sistemul de alerta rapida.

Anul 2009 a însemnat şi o foarte importantă participare activă la comitetele ştiinţifice si grupurile de lucru ale EMA, ale organismului intitulat Şefii Agenţiilor Medicamentului, la activităţile Consiliului Uniunii Europene, ale Comisiei Europene, ale Consiliului Europei, PIC/S, Comisia Farmacopeei Europene, ale Reţelei europene a laboratoarelor oficiale de control al medicamentelor (OMCL). 

Reprezentantii ANM desemnati la Grupul de lucru privind medicamentele si dispozitivele medicale al Consiliului UE, au expus si sustinut punctele de vedere ale Romaniei referitoare la proiectele de Directive privind contrafacerea si farmacovigilenta.

De asemenea, este de mentionat contributia ANM, prin reprezentantul său, la activităţile Comitetului pentru medicamente de uz pediatric al EMA, care s-a implicat in evaluarea a 24 Planuri de Investigaţie Pediatrică (PIP), atât în calitate de raportor (14), cât şi ca peer-reviewer (10).

Implicarea ANM în activităţile reţelei autorităţilor competente din UE s-a concretizat şi prin participarea la inspecţii pentru verificarea bunei practici în studiul clinic (BPSC) şi a bunei practici de fabricaţie (BPF) pentru medicamente autorizate de EMA prin procedura centralizată. În acelaşi context, ANM a participat şi la prelevarea şi testarea medicamentelor autorizate prin procedura centralizată.
S-a participat de asemenea cu lucrări la numeroase manifestări ştiinţifice, precum congrese, conferinţe, seminarii, atât în ţară cât şi în străinătate . 


ANM a întreprins acţiuni de dezvoltare a legăturilor pe plan internaţional, nu numai cu Europa, dar şi cu ţări precum India şi China, în care capacităţile de cercetare şi producţie sunt în rapidă dezvoltare. 

În condiţiile în care se anticipează continuarea acestei tendinţe, precum şi în vederea protejării efective a sănătăţii publice, ANM trebuie să dezvolte pe mai departe relaţii bune de conlucrare cu ţările pe care le prevede a deveni furnizori majori de medicamente pentru piaţa farmaceutica din Romania.
O deosebită atenţie a fost acordată asigurării comunicării cu partile interesate.şi transparenţei în activitate. 
In dorinta de a dezvolta şi îmbunătăţii comunicarea cu partile interesate, conducerea la cel mai inalt nivel a initiat o serie de intalniri cu: 
- Asociaţia Română a Producătorilor şi Importatorilor de Medicamente 
- Asociatia Companiilor Coordonatoare de Studii Clinice din Romania
In cadrul acestor întâlniri au fost luate în discuţie principalele domenii de colaborare între părţile implicate, precum şi modalităţi prin care comunicarea în aceste domenii să fie îmbunătăţită.
De asemenea, comunicarea cu mass-media s-a intensificat, fiind abordate aspecte de larg interes, cum ar fi siguranţa în utilizare a medicamentelor. 

Pe website-ul ANM au fost postate numeroase informaţii utile, atât pentru profesioniştii din domeniul medical şi farmaceutic, cât şi pentru publicul larg. 



ANM a initiat acţiuni de mediatizare a activităţii de farmacovigilenţă în rândul profesioniştilor din domeniul sanatatii, din care o parte au fost deja demarate. Astfel, ANM a contactat Colegiul Medicilor, precum şi o serie de universităţi de medicină şi farmacie pentru a le propune un parteneriat în declanşarea unei acţiuni educaţionale despre farmacovigilenţă.



ANM a participat la 2 manifestări medicale de anvergură naţională, în cadrul cărora a prezentat principalele elemente necesare in raportarea reacţiilor adverse de către profesioniştii din domeniul medical.


ANM a demarat discuţiile si cu Colegiul Farmaciştilor, în scopul obţinerii de punctaje EMC şi pentru farmacişti, activitate prin care se urmăreşte conştientizarea acestora şi motivarea lor pentru a declara eventualele reacţii adverse la medicamente.
S-a continuat aplicarea prevederilor Legii 95/2006 – Titlul XVII – Medicamentul privind transparenţa în activitatea autorităţilor competente în domeniul medicamentului din UE, prin întocmirea versiunilor disponibile pentru public ale Agendelor şi Proceselor-verbale ale Comisiei pentru autorizarea de punere pe piaţă si ale Comisiei pentru inspecţiile BPF, BPD, BPL, BPLA, BPSC si farmacovigilenţă, precum şi a versiunilor disponibile pentru public a Rapoartelor de evaluare a medicamentelor.

Managementul de la cel mai înalt nivel al instituţiei a acordat şi în anul 2009 atenţia cuvenită sistemului de management al calităţii, punându-se un mare accent pe abordarea bazată pe proces. S-a urmărit actualizarea documentelor calităţii în conformitate cu noile acte normative intrate în vigoare si aplicabile ANM, cu modificările intervenite în structura organizatorică a ANM si respectarea procedurilor standard de operare (PSO) intrate în vigoare, precum şi identificarea de activităţi şi procese noi, care să facă obiectul unor noi PSO specifice sau interdepartamentale. 
În indeplinirea obiectivelor sale, ANM a fost sustinuta de Consiliul de administraţie, care in anul 2009 s-a întrunit într-un număr de 11 şedinţe de lucru, în care au fost adoptate 52 hotărâri, dintre care 7 cu caracter normativ, aprobate prin ordine ale ministrului sănătăţii. 

Au fost soluţionate în principal probleme administrative si financiare, legate de o mai bună organizare şi funcţionare a ANM: aprobarea modificării structurii organizatorice a ANM, aprobarea statului de funcţii al ANM, aprobarea bugetului de venituri şi cheltuieli, aprobarea tarifelor practicate de ANM, aprobarea contractului colectiv de muncă la nivel de unitate.

Este de menţionat că, în cadrul Consiliului de administraţie, s-a propus şi aprobat înfiinţarea unei structuri de securitate, a cărei organizare este în curs de desfăşurare. Aceasta a fost impusă de complexitatea informaţiilor gestionate de ANM şi de necesitatea asigurării protecţiei acestora în spiritul Legii 182/2002 privind protecţia informaţiilor clasificate, cu modificările ulterioare.

Avand in vedere diferentele mari intre grilele de salariu ale personalului medico-sanitar si cele ale personalui tehnic administrativ di cadrul ANM, Departamentul resurse umane a propus, in Consiliu de administratie, egalizarea acestor doua tipuri de grile, diferentierea facandu-se numai cu privire la nivelul studiilor, calificarilor, gradelor si treptelor profesionale. Propunerea a fost aprobata in CA, ulterior aprobata de Ministerul Sanatatii, iar noile grile salariale au constituit anexa la Contractul colectiv de munca.
Asigurarea politicii de resurse umane a fost puternic influenzata de impactul negativ avut asupra structurii, personalului si activitatilor agentiei, a OUG 34/2009 cu privire la rectificarea bugetara pe anul 2009, iar apoi prin aparitia Legii nr. 329/2009 privind reorganizarea unor autoritati si institutii publice.

Cu toate impedimentele existente in anul 2009, conducerea la cel mai inalt nivel a fost permanent preocupata de punerea in aplicare a politicii de resurse umane a ANM, si s-a axat pe:

- asigurarea cu personal cu pregătire superioară, în special medico-farmaceutică, în vederea asigurării corespunzătoare a locurilor de muncă deficitare din cadrul departamentelor de specialitate, care asigură realizarea obiectului de activitate al ANM;

- instruirea şi perfecţionarea personalului de specialitate existent, pentru formarea de specialişti de înaltă calificare, apţi de a soluţiona întreaga sferă de sarcini şi atribuţii din obiectivele de activitate ale ANM.

Cu toate eforturile depuse în această direcţie, evidenţa dinamicii de personal pentru anul 2009 prezinta un bilant negativ: 21 contracte individuale de muncă noi, fata de 36 încetări de contracte individuale de muncă.
In anul 2009 s-a initiat procesul de strămutare a Departamentului control produse biologice, din sediul aflat in str. Demostene, in sediul central al ANM, mutare ce se va finaliza in 2010 si va avea ca rezultat crearea unui mediu optim activităţii de laborator, rezolvând inclusiv problema transportului probelor biologice de la vechiul sediu, la sediul central al ANM.
S-a continuat acţiunea de optimizare a spaţiilor din sediul central, prin efectuarea de lucrări de igienizare, compartimentarea unor încăperi în vederea transformării acestora în birouri şi o serie întreagă de alte lucrări de amenajare a locurilor de muncă.
De asemenea, a fost continuată politica ANM de informatizare şi extindere a reţelei interne de calculatoare. 

Îndeplinirea obiectivelor planificate pentru anul 2009 nu se puteau realiza fără o politică financiară adecvată, bazată pe o strictă disciplină financiară, prin respectarea prevederilor legale privind execuţia bugetară, de cheltuire judicioasă a resurselor alocate, în conformitate cu bugetul de venituri şi cheltuieli aprobat.

Din acest punct de vedere, bugetul anual de venituri şi cheltuieli al ANM a fost construit echilibrat, cu încadrarea nivelului cheltuielilor în cel al veniturilor atrase prin prestaţiile realizate.

Totodată, în anul 2009 au fost aprobate tarife pentru o serie de activităţi desfăşurate de departamentele ANM, care au completat sistemul de cuantificare bănească a prestaţiilor realizate de instituţie, prin care s-a asigurat finanţarea integrală a tuturor activităţilor, în conformitate cu dispoziţiile legale in vigoare.
Toate progresele realizate au fost posibile graţie eforturilor ANM în ansamblul ei, de a adopta şi aplica regulile europene în materie, în interesul pacienţilor şi al societăţii în general, conform misiunii care-i orientează activitatea. 

Preşedinte ANM,

Dr. Daniel Boda

ACTIVITĂŢILE ANM ÎN 2009
1. Activitatea Consiliul ştiinţific (CS) al Agenţiei Naţionale a Medicamentului 

Activitatea Consiliului ştiinţific al ANM se desfăşoară în temeiul dispoziţiilor secţiunii a 3-a “Organizarea şi funcţionarea Consiliului ştiinţific” din Ordonanţa Guvernului nr. 125/1998 privind înfiinţarea, organizarea şi funcţionarea Agenţiei Naţionale a Medicamentului, aprobată cu modificări şi completări prin Legea nr. 594/2002, cu modificările şi completările ulterioare.

Consiliul ştiinţific stabileşte politica ştiinţifică a ANM, în concordanţă cu atribuţiile acesteia.

În cadrul şedinţelor CS sunt discutate şi aprobate, sub formă de hotărâri ale Consiliului ştiinţific (HCS), reglementări referitoare la activitatea profesională a ANM.
Hotărârile cu caracter normativ ale CS se supun aprobării ministrului sănătăţii şi se publică sub formă de ordin de ministru în Monitorul Oficial al României; celelalte hotărâri se transmit spre aprobare ministrului sănătăţii şi se pun în aplicare în termen de 15 zile lucrătoare de la transmitere, dacă nu se comunică dezacordul ministrului sănătăţii, apoi se postează pe site-ul ANM şi se publică în Buletinul Informativ al ANM.

Consiliul Ştiinţific s-a întrunit în anul 2009 în 3 şedinţe de lucru, în cadrul cărora a adoptat 22 de hotărâri ale Consiliului. 

Din cele 22 hotarari, 6 sunt în curs de aprobare prin Ordin al Ministrului Sănătăţii, iar celelalte 16 au fost postate pe site-ul ANM şi publicate în Buletinele Informative bilingve ale ANM.


Activitatea CS a constat în principal în adoptarea de reglementări, ghiduri si proceduri care sa contribuie la buna desfăşurare a activităţii Agenţiei Naţionale a Medicamentului, precum şi a partenerilor externi. 
Au fost discutate şi aprobate Reglementările privind exportul medicamentelor de uz uman, modificarea Reglementărilor privind autorizarea de punere pe piaţă şi supravegherea medicamentelor de uz uman, modificarea Reglementărilor privind autorizarea de către ANM a studiilor clinice/notificarea la ANM a studiilor nonintervenţionale efectuate cu medicamente de uz uman în România, abrogarea art. 20 şi completarea art. 26 din Reglementările privind autorizarea de fabricaţie/import a producătorilor şi importatorilor de medicamente de uz uman, inclusiv cele pentru investigaţie clinică şi acordarea certificatului de bună practică de fabricaţie în cazul fabricanţilor de medicamente şi/sau substanţe active.

Au fost supuse discutiei si aprobarii procedura privind rezolvarea cazurilor de nerespectare gravă a bunei practici de fabricaţie (BPF) sau de anulare/suspendare a certificatelor de conformitate cu Farmacopeea Europeană, care necesită acţiune administrativă coordonată, modificarea procedurii de eliberare a autorizaţiilor de import paralel pentru medicamente de uz uman, aprobarea formatului comunitar al Raportului de inspecţie de bună practică de fabricaţie (BPF), aprobarea Regulilor privind furnizarea mostrelor gratuite ale medicamentelor de uz uman autorizate de punere pe piaţă în România.

Au fost discutate şi aprobate 8 ghiduri ştiinţifice sau procedurale, elaborate prin traducerea şi adaptarea ghidurilor Comisiei Europene.

Ghidurile aprobate se referă la aspecte importante ale activităţii Agenţiei Naţionale a Medicamentului, dintre care amintim pe cele referitoare la: buna practică de fabricaţie pentru medicamentele de uz uman, evaluarea siguranţei virale a medicamentelor investigaţionale de biotehnologie, utilizarea în studii clinice a medicamentelor pentru investigaţie clinică şi a altor medicamente, cerinţele referitoare la documentaţia clinică pentru medicamentele de inhalat orale, produsele alergene, schimbarea clasificării pentru eliberare a medicamentelor de uz uman, caracterul lizibil, claritatea şi uşurinţa în utilizare a informaţiilor referitoare la etichetare şi a prospectului medicamentelor de uz uman etc. 
Alte hotărâri ale CS au avut ca obiect aprobarea modificării modelelor europene ale prospectului, rezumatului caracteristicilor produsului (RCP) şi informaţiilor privind etichetarea pentru medicamentele autorizate de punere pe piaţă în România, aprobarea modificării termenilor care trebuie folosiţi în redactarea prospectului, RCP şi informaţiilor privind etichetarea, aprobarea termenilor standard româneşti noi pentru unele forme farmaceutice, ambalaje primare, sisteme de închidere şi de administrare, în concordanţă cu cei aprobaţi de Comisia Farmacopeei Europene si aprobarea versiunii consolidate a Termenilor standard româneşti adoptati de-a lungul anilor prin hotarari ale Consiliului stiintific.
În cadrul şedinţelor Consiliului ştiinţific s-au dezbătut şi alte aspecte de mare importanţă pentru domeniul medicamentului, precum analizarea argumentelor ştiinţifice în vederea modificării statutului unor medicamente sub aspectul prescrierii (cu sau fără prescripţie medicală), modificări propuse de detinatorii autorizatiei de punere pe piata.
2. Activitatea Consiliul de administraţie (CA) al ANM

Activitatea Consiliului de administraţie al ANM se desfăşoară în temeiul dispoziţiilor secţiunii a 2-a “ Organizarea şi funcţionarea Consiliului de administraţie ” din Ordonanţa Guvernului nr.125/1998 privind înfiinţarea, organizarea şi funcţionarea Agenţiei Naţionale a Medicamentului, aprobată cu modificări şi completări prin Legea nr.594/2002, cu modificările şi completările ulterioare.

Sub aspect procedural, hotărârile Consiliului de administraţie cu caracter normativ sunt aprobate prin ordin al ministrului sănătăţii şi se publică în Monitorul Oficial al României, Partea I. 
În anul 2009 Consiliul de administraţie s-a întrunit într-un număr de 11 şedinţe de lucru, în care au fost adoptate 52 hotărâri, dintre care 7 cu caracter normativ, aprobate prin ordine ale ministrului sănătăţii. 

Obiectul de reglementare a acoperit întregul spectru al activităţilor de administraţie aflate în competenţa Consiliului de administraţie şi au fost soluţionate în principal probleme administrative legate de o mai bună organizare şi funcţionare a ANM: aprobarea modificării structurii organizatorice a ANM, aprobarea statului de funcţii al ANM, aprobarea bugetului de venituri şi cheltuieli, aprobarea contractului colectiv de muncă la nivel de unitate.

Un obiectiv important pentru Consiliul de administraţie l-a constituit aprobarea tarifelor si valoarea cotizaţiei de menţinere în vigoare a autorizaţiei de punere pe piaţă practicate de Agenţia Naţională a Medicamentului, decizie aprobată prin Ordinul ministrului sănătăţii. 


Necesitatea adoptării noilor tarife a fost determinată de noua filozofie administrativă a Guvernului României privind reorganizarea sistemului de tarifare a prestaţiilor efectuate de instituţiile publice către terţii persoane fizice sau juridice. În acest context, numărul tarifelor ANM a fost redus de la 339 la 245, dintre acestea 229 păstrând valoarea din ultimul act de reglementare, iar un număr de 16 tarife au fost reconsiderate prin comasare.

Ca tematică, hotărârile Consiliului de administraţie au acoperit probleme de interes ale activităţii curente:

- aprobarea Regulamentului de organizare şi funcţionare al ANM pentru anul 2009

- aprobarea Regulamentului intern al ANM pentru anul 2009

- actualizarea Regulamentelor de organizare şi funcţionare ale Comisiilor ANM

- aprobarea Raportului de activitate al ANM pe anul precedent, respectiv 2008. 
Este de menţionat că, în cadrul Consiliului de administraţie, s-a propus şi aprobat înfiinţarea unei structuri de securitate, a cărei organizare este în curs de desfăşurare. Aceasta a fost impusă de complexitatea informaţiilor gestionate de ANM şi de necesitatea asigurării protecţiei acestora în spiritul Legii 182/2002 privind protecţia informaţiilor clasificate, cu modificările ulterioare.
3. Activitatea de reglementare

Activitatea ANM în domeniul reglementării legislative a continuat în ritm intens şi în anul 2009, avand in vedere ca legislatia in domeniul medicamentului este intr-o continuă dezvoltare/actualizare/modificare, în concordanţă cu progresele tehnico-ştiinţifice înregistrate în cercetarea/dezvoltarea medicamentelor şi cu permanenta îmbunătăţire a activităţii de reglementare/autorizare, atât la nivelul UE, cât şi la nivel internaţional. 

S-a continuat elaborarea normelor necesare implementării integrale a prevederilor Titlului XVII-Medicamentul din Legea 95/2006.

De asemenea, o serie de acte normative au fost actualizate ca urmare a aderării României la UE si a statutului ANM de autoritate competentă europeană în domeniul medicamentului.

S-au elaborat proceduri şi reguli noi:

- Procedura privind rezolvarea cazurilor de nerespectare gravă a bunei practici de fabricaţie (BPF) sau de anulare/suspendare a certificatelor de conformitate cu Farmacopeea Europeană, care necesită acţiune administrativă coordonată. 

Scopul procedurii este de a asigura un demers coordonat de abordare a posibilelor riscuri de sănătate publică în toate cazurile de nerespectare gravă a regulilor BPF, constatate la deţinătorul autorizaţiei de fabricaţie, la un fabricant stabilit într-o ţară terţă sau la un fabricant de substanţă activă.

- Reguli privind furnizarea mostrelor gratuite ale medicamentelor de uz uman autorizate de punere pe piaţă în România. 

Aceste reguli s-au elaborat prin dezvoltarea art. 807 din Legea 95/2006 referitor la furnizarea mostrelor de medicamente gratuite, pentru a avea o situaţie clară şi de continuitate a acestora.

Un numar semnificativ de reglementări si proceduri elaborate si adoptate in anul 2009, sunt actualizari ale celor precedente, cu modificarile si completarile ulterioare:

- modificarea Reglementărilor privind autorizarea de punere pe piaţă şi supravegherea medicamentelor de uz uman (aprobate prin HCS nr. 11/31.03.2006)

- modificarea Reglementărilor privind autorizarea de către Agenţia Naţională a Medicamentului a studiilor clinice/notificarea la Agenţia Naţională a Medicamentului a studiilor nonintervenţionale efectuate cu medicamente de uz uman în România (aprobate prin HCS nr. 52/2006) 

- completarea art. 26 şi abrogarea art. 20 din Reglementările privind autorizarea de fabricaţie/import a producătorilor şi importatorilor de medicamente de uz uman, inclusiv cele pentru investigaţie clinică şi acordarea certificatului de bună practică de fabricaţie în cazul fabricanţilor de medicamente şi/sau substanţe active (aprobate prin HCS Nr. 19/2008) 
- actualizarea Reglementărilor privind exportul medicamentelor de uz uman (aprobate prin HCS nr. 16/2006)
- modificarea procedurii de eliberare a autorizaţiilor de import paralel pentru medicamente de uz uman 

- modificarea modelelor europene ale prospectului, rezumatului caracteristicilor produsului şi informaţiilor privind etichetarea pentru medicamentele autorizate de punere pe piaţă în România ( aprobate prin HCS nr. 2/27.01.2006) 
- modificarea termenilor care trebuie folosiţi în redactarea prospectului, rezumatului caracteristicilor produsului şi informaţiilor privind etichetarea pentru medicamentele autorizate de punere pe piaţă în România (aprobate prin HCS nr. 3/27.01.2006) 
În aceeaşi direcţie a armonizării legislaţiei naţionale cu legislaţia europeană s-au adoptat 8 ghiduri europene (ghiduri ştiinţifice sau procedurale), elaborate prin traducerea şi adaptarea ghidurilor Comisiei Europene:

- Ghidul privind cerinţele referitoare la documentaţia clinică pentru medicamentele de inhalat orale, inclusiv cerinţele pentru demonstrarea echivalenţei terapeutice între două medicamente de inhalat utilizate în tratamentul astmului bronşic şi al bolii pulmonare obstructive cronice la adulţi şi în tratamentul astmului la copii şi adolescenţi.

- Ghidul privind utilizarea în studii clinice a medicamentelor pentru investigaţie clinică şi a altor medicamente. 
Acest ghid îşi propune să clarifice şi să ofere recomandări suplimentare cu privire la definiţia medicamentelor pentru investigaţie clinică şi recomandări specifice referitoare la utilizarea medicamentelor noninvestigaţionale, în concordanţă cu legislaţia aplicabilă în UE.
- Ghidul de evaluare a siguranţei virale a medicamentelor investigaţionale de biotehnologie. 
Acest ghid face posibilă o abordare armonizată la nivelul Uniunii Europene, atât pentru sponsor, cât şi pentru autorităţile de reglementare, în legătură cu evaluarea siguranţei virale pe parcursul dezvoltării clinice a medicamentelor de investigaţie clinică obţinute prin biotehnologie. 

- Ghidul referitor la produsele alergene: fabricaţie şi aspecte de calitate.


Noul ghid stabileşte recomandările de calitate pentru produsele de origine biologică, inclusiv extractele alergenice derivate din materiale de sursă naturală şi alergenii obţinuţi prin intermediul ADN recombinant, utilizate pentru imunoterapia specifică sau pentru diagnosticarea in vivo a bolilor alergice mediate prin IgE.
- Ghidul privind buna practică de fabricaţie (BPF) pentru medicamentele de uz uman. 
A fost actualizat vechiul Ghid BPF, ale cărui 19 anexe au suferit modificări, plus adăugarea unei noi anexe, nr. 20, care gestionează managementul riscului în domeniul calităţii. Modificarea propusă este parte a măsurilor pe care Comunitatea Europeană le-a luat pentru implementarea Ghidului ICH Q9 privind managementul riscului în domeniul calităţii.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                      
- Ghidul privind schimbarea clasificării pentru eliberare a medicamentelor de uz uman. 

Ghidul este destinat utilizării de către deţinătorii de autorizaţii de punere pe piaţă (DAPP), care solicită schimbarea clasificării unui medicament, precum şi de către autorităţile competente pentru facilitarea armonizării în cadrul Comunităţii Europene (CE) a medicamentelor eliberate pe bază de prescripţie medicală şi a celor eliberate fără prescripţie medicală. 

- Ghidul privind caracterul lizibil, claritatea şi uşurinţa în utilizare a informaţiilor referitoare la etichetare şi a prospectului medicamentelor de uz uman. 
Scopul ghidului este să ofere îndrumări privind modul în care trebuie realizate proiectele etichetării şi prospectului, astfel încât pacienţii să le poată înţelege şi utiliza cu uşurinţă.

- Ghidul cu privire la Rezumatul Caracteristicilor Produsului (RCP). 

Ghidul prezintă în detaliu cum trebuie prezentate informaţiile despre medicament la fiecare punct al RCP, de către solicitanţi.
S-au elaborat si aprobat, de asemenea:

- Formatul comunitar al Raportului de inspecţie de bună practică de fabricaţie (BPF) 

- Termenii standard româneşti noi pentru unele forme farmaceutice, ambalaje primare, sisteme de închidere şi de administrare, în concordanţă cu Termenii standard europeni aprobaţi de Comisia Farmacopeei Europene.


- Versiunea consolidată a Termenilor standard româneşti pentru forme farmaceutice, ambalaje primare, sisteme de închidere şi de administrare.
4. Activitatea comisiilor ANM

4.1. Comisia de autorizare de punere pe piaţă

Comisia de autorizare de punere pe piaţă îşi desfăşoară activitatea în baza deciziei Preşedintelui ANM şi în conformitate cu propriul regulament de organizare şi funcţionare, aprobat prin hotărâre a Consiliului de administraţie.

Componenţa Comisiei de autorizare de punere pe piaţă a fost actualizată prin Decizia Preşedintelui ANM nr. 654/2009 şi constă în: preşedintele şi vicepreşedintele ANM, şefii departamentelor: autorizare, postautorizare, control calitatea medicamentului, control produse biologice, inspecţie farmaceutică, logistică-informatică şi gestionare electronică a datelor, precum şi şefii de servicii şi birouri din cadrul Departamentelor autorizare şi postautorizare.

În cadrul comisiei se discută rapoartele de evaluare, în vederea formulării opiniei privind autorizarea de punere pe piaţă, precum şi alte probleme legate de autorizarea de punere pe piaţă a medicamentelor de uz uman.

În anul 2009, activitatea Comisiei de autorizare de punere pe piaţă s-a desfăşurat în cadrul a 44 şedinţe de lucru, în care au fost discutate, în vederea formulării opiniei privind autorizarea de punere pe piaţă, 975 rapoarte de evaluare pentru medicamente de uz uman.

Astfel, din cele 975 medicamente propuse pentru autorizare:
- 942 medicamente au fost acceptate pentru emiterea autorizaţiilor de punere pe piaţă, iar
- pentru 33 medicamente, decizia a fost amânată. 

4.2. Comisia pentru inspecţia de bună practică de fabricaţie (BPF), bună practică de laborator (BPL), bună practică de 
laborator analitic (BPLA), bună practică în studiul clinic (BPSC) şi de farmacovigilenţă
Comisia îşi desfăşoară activitatea în baza deciziei Preşedintelui ANM şi în conformitate cu propriul regulament de organizare şi funcţionare, aprobat prin hotărâre a Consiliului de administraţie.

Componenţa comisiei a fost aprobată prin Decizia Preşedintelui ANM nr. 652/2009 şi constă în: preşedintele şi vicepreşedintele ANM, şefii departamentelor inspecţie farmaceutică, autorizare, postautorizare, control calitatea medicamentului, control produse biologice, precum şi inspectorii BPF, BPD, BPL, BPLA, BPSC şi de farmacovigilenţă din cadrul Departamentului inspecţie farmaceutică.

În cadrul comisiei sunt prezentate rapoartele de inspecţie întocmite de inspectorii ANM, referitoare la modul în care unităţile inspectate respectă regulile de bună practică de fabricaţie, de bună practică de distributie, de bună practică de laborator, de bună practică de laborator analitic şi de bună practică în studiul clinic şi/sau alte probleme privind activitatea Departamentului inspecţie farmaceutică. 
Comisia exercită medierea în cazul în care decizia unui inspector este contestată de către unitatea inspectată, decizia aparţinând majorităţii.
În anul 2009, activitatea Comisiei pentru inspecţiile BPF, BPD, BPL, BPLA, BPSC şi farmacovigilenţă s-a desfăşurat în cadrul a 11 şedinţe de lucru, în care au fost prezentate un număr de 161 rapoarte de inspecţie, din care:

- 29 rapoarte de inspecţie privind respectarea regulilor de bună practică de fabricaţie
- 116 rapoarte de inspecţie privind respectarea regulilor de bună practică de distributie
- 9 rapoarte de inspecţie privind respectarea regulilor de bună practică în studiul clinic
- 2 rapoarte de inspecţie privind respectarea regulilor de bună practică de laborator
- 5 rapoarte de inspecţie de farmacovigilenţă
4.3. Comisia pentru verificarea modului în care personalul cu atribuţii de inspector din ANM respectă codul profesional de etică şi deontologie

Comisia îşi desfăşoară activitatea în baza deciziei Preşedintelui ANM şi în conformitate cu propriul regulament de organizare şi funcţionare, aprobat prin hotărâre a Consiliului de administraţie.

Componenţa comisiei a fost aprobată prin Decizia Preşedintelui ANM nr.651/2009 şi constă în preşedintele şi vicepreşedintele ANM, şeful Departamentului inspecţie farmaceutică şi şeful Departamentului juridic.

Obiectivul comisiei este de a verifica respectarea Codului de etică şi deontologie al personalului cu atribuţii de inspector din Agenţia Naţională a Medicamentului, aprobat prin Ordinul ministrului sănătăţii nr. 160/2004.
În anul 2009 nu au fost semnalate încălcări ale Codului de etică şi deontologie de către personalul cu atribuţii de inspector din ANM.

4.4 Comisia pentru gestionarea situaţiilor de criză determinate de probleme în calitatea, siguranţa şi/sau eficacitatea medicamentelor.

Comisia pentru gestionarea situaţiilor de criză determinate de probleme în calitatea, siguranţa şi/sau eficacitatea medicamentelor îşi desfăşoară activitatea în baza deciziei Preşedintelui ANM şi în conformitate cu propriul regulament de organizare şi funcţionare, aprobat prin hotărâre a Consiliului de administraţie.

Componenţa comisiei a fost actualizată prin Decizia Preşedintelui ANM nr. 653/2009 şi constă în preşedintele şi vicepreşedintele ANM, şefii departamentelor: autorizare, postautorizare, control calitatea medicamentului, control produse biologice, inspecţie farmaceutică, logistică - informatică şi gestionare electronică a datelor, juridic, politici şi strategii, precum şi şeful serviciului farmacovigilenţă şi managementul riscului .

În cursul anului 2009, Comisia s-a întrunit în 9 şedinţe de lucru pentru a dezbate probleme legate de siguranţa medicamentelor semnalate prin sistemul de alertă rapidă, comunicate de presă ale Agenţiei Europene a Medicamentului (EMA) sau alte informaţii privind unele neconformităţi de calitate transmise de către autorităţile competente din statele membre UE, Spaţiul Economic European, PIC/S (Pharmaceutical Inspection Cooperation Scheme), EDQM (European Directorate for the Quality of Medicines & HealthCare) sau deţinători ai autorizaţiilor de punere pe piaţă.

Crearea şi funcţionarea acestei comisii şi-a dovedit eficienţa prin rezolvarea rapidă, coerentă şi unitară a unor situaţii de criză, prin implicarea structurilor specializate din ANM, cu rezultat imediat şi pozitiv pentru siguranţa medicamentelor aflate în circuitul terapeutic din România.

5. Activitatea de autorizare, postautorizare şi activităţi 

conexe

Pentru optimizarea activităţii de autorizare, postautorizare şi a activităţilor conexe şi în vederea armonizării structurii/funcţionării departamentelor/serviciilor cu modul de structurare/funcţionare al Agenţiei Europene a Medicamentelor (EMA) şi al altor instituţii de reglementare în domeniu, Departamentul de evaluare-autorizare (DEA) a fost împărţit în două departamente, Departamentul autorizare (DA)– în atribuţiile căruia intră evaluarea documentelor aferente autorizării de punere pe piaţă a medicamentelor şi Departamentul postautorizare (DPA) – care evaluează documentele aferente activităţilor din perioada postautorizare.

Unele structuri care anterior aparţineau DEA [Biroul primire documentaţie şi probe, Biroul eliberare autorizaţii de punere pe piaţă (APP) şi Biroul arhivă] au fost transferate în Departamentul logistică informatică şi gestionarea electronică a datelor (nou infiinţat pentru optimizarea fluxului de documente în cadrul ANM şi pentru o mai bună comunicare cu deţinătorii de APP sau cu terţi) şi respectiv în Departamentul administratie generala si patrimoniu.

De asemenea, în cursul anului 2009, s-a procedat la redenumirea unor servicii si birouri şi înfiinţarea unor servicii/birouri noi, în acord cu activităţile curente şi de perspectivă reieşite din atribuţiile departamentelor în conformitate cu cerinţele legislaţiei farmaceutice româneşti şi europene actuale, urmărind fluidizarea fluxului şi eficientizarea activităţii.

Astfel, la finele anului 2009, Departamentul autorizare avea următoarea structura organizatorică:


-Serv. admin. procedura naţională, 

-Serv. admin. procedura europeană 


-Serv. admin. procedura centralizată


-Serviciu evaluare procedura europeană 


-Serviciu evaluare procedura naţională
Structura organizatorică a Departamentului postautorizare, la sfârşitul anului 2009, cuprindea:


-Serviciul variaţii procedura naţională 


-Serviciul variaţii procedura europeană 

-Serviciul farmacovigilenţă şi managementul riscului 

-Serviciul de reautorizare 
5.1. Autorizarea de punere pe piaţă

În cursul anului 2009 activitatea de evaluare, autorizare de punere pe piaţă, reînnoire a autorizaţiei de punere pe piaţă şi supraveghere postautorizare a fost deosebit de complexă şi s-a desfăşurat în acord cu procedura naţională şi procedurile europene (procedura de recunoaştere mutuală şi procedura descentralizată, procedura de recunoaştere mutuală-cu utilizare repetată). 
ANM a primit în anul 2009 un număr total de 1621 cereri pentru autorizarea/reînnoirea APP, din care:

- 794 cereri pentru autorizarea prin procedură naţională, din care 281 cereri de autorizare şi 513 cereri pentru reînnoirea APP;
- 827 cereri de autorizare/reînnoire APP prin proceduri europene cu România stat membru interesat, din care: 631 cereri de autorizare prin procedura descentralizată, 148 cereri de autorizare prin procedura de recunoaştere mutuală, 48 cereri de reînnoire a APP prin proceduri europene.
S-au primit, de asemenea, 51 cereri pentru autorizarea de punere pe piaţă prin proceduri europene cu România stat membru de referinţă, dintre care 9 au fost acceptate pentru a demara in 2010.

În anul 2009, în urma evaluării documentaţiei referitoare la calitate, siguranţă non clinică, eficacitate, informaţii privind medicamentul au fost finalizate 942 dosare care au condus la emiterea de 942 APP pentru medicamente de uz uman, (589 autorizări şi 353 reînnoiri APP), dintre care:
- 359 APP prin procedura naţională, din care pentru cereri depuse până în ianuarie 2007 -118 (74 autorizări, 44 reînnoiri APP) iar pentru cereri depuse după 2007-241 (83 autorizări, 158 reînnoiri APP);

          - 583 APP prin proceduri europene, din care 432 autorizări şi 151 reînnoiri APP.
Trebuie subliniat faptul ca in 2009 s-a finalizat prima procedura europeană (Decentralised Procedure-DCP) de autorizare, în care Romania a acţionat ca stat membru de referinţă.

Au fost emise 51 decizii pentru suspendarea a 134 APP dintre care 38 decizii (pentru 107 APP) la solicitarea deţinătorilor de APP şi 13 decizii (pentru 27 APP) ca urmare a aplicării prevederilor Legii 95/2006 privind reforma în domeniul sănătăţii, cu modificările şi completările ulterioare (autorizarea prin proceduri europene a unor medicamente autorizate anterior prin procedura naţională).

S-a dispus întreruperea procedurii de autorizare/reînnoire pentru un număr de 65 medicamente (49 in procedura naţională şi 16 în proceduri europene), din care:


- 63 la solicitarea firmelor producătoare;


- 2 dispuse de ANM în conformitate cu prevederile art. 2 alin. (1) lit. c) din OMSP nr. 1203/2006 pentru aprobarea Normelor privind modul de soluţionare a cererilor de transfer al autorizaţiei de punere pe piaţă.
O activitate nouă în cadrul Departamentului autorizare, în anul 2009, a constat în primirea şi evaluarea cererilor pentru eliberarea de Autorizaţii de import paralel. Au fost primite şi evaluate 14 solicitări, s-au emis 2 Autorizaţii de import paralel.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                          


5.2. Activitatea postautorizare de evaluare a variatiilor (cu excepţia variaţiilor clinice) la termenii Autorizaţiei de punere pe piaţă (APP) 

5.2.1. În anul 2009 ANM a primit un număr total de 5270 cereri de variaţii la termenii APP pentru medicamente autorizate prin procedura naţională sau aflate in procedura de reînnoire a APP, din care 3921 cereri pentru variaţii de tip I şi 898 cereri pentru variaţii de tip II, 212 cereri de transfer al APP si 239 cereri pentru modificarea design-ului si a inscripţionării ambalajului.

ANM a evaluat şi aprobat un număr de 4146 cereri de variaţii (primite in 2007, 2008, 2009), cu exceptia variaţiilor clinice, pentru medicamente autorizate prin procedura naţională sau aflate in procedura de reînnoire a APP din care:

- 3252 variaţii tip I;
-   575 variaţii tip II;
-   197 transferuri de APP;

-   122 modificări ale design-ului si inscripţionării ambalajului.


5.2.2. In ceea ce priveşte activitatea postautorizare de evaluare a variaţiilor(cu excepţia variaţiilor clinice) la termenii autorizaţiei de punere pe piaţă (APP) prin proceduri europene, ANM a primit în 2009:

- 2142 cereri pentru variaţii tip I 
-   657 cereri pentru variaţii tip II

-   115 cereri de transfer al APP

-     39 notificări conform Art. 61 (3) din Directiva 2001/83/CE

S-au aprobat, in 2009, 952 variaţii pentru medicamente de uz uman autorizate prin procedura descentralizată/procedura de recunoaştere mutuală/procedura de recunoaştere mutuală cu utilizare repetată, respectiv:

- 789 variaţii tip I 
-   76 variaţii tip II

-   81 de transferuri ale APP

-     6 notificări conform Art. 61 (3) din Directiva 2001/83/CE.

5.3. Evaluarea cererilor şi documentaţiei pentru aprobarea 
studiilor clinice pentru medicamente de uz uman

ANM a primit, în cursul anului 2009, 288 cereri pentru aprobarea studiilor clinice, după cum urmează:


-     9 cereri pentru aprobarea studiilor clinice de fază I

-   82 cereri pentru aprobarea studiilor clinice de fază II


- 137 cereri pentru aprobarea studiilor clinice de fază III
-   21 cereri pentru aprobarea studiilor clinice de fază IV.

-   39 cereri pentru studii clinice observaţionale
şi

-75 cereri pentru studii de bioechivalenţă.

Până la sfârşitul anului 2009 s-au evaluat 240 studii clinice şi s-au emis 223 autorizaţii pentru:

-     7 studii clinice de fază I

-   70 studii clinice de fază II

- 127 studii clinice de fază III

- 19 studii clinice de fază IV.

S-au evaluat şi aprobat:

- 39 studii clinice observaţionale

Au fost evaluate:

- 83 studii de bioechivalenţă din care 73 au primit aviz pozitiv, iar pentru 10 s-au transmis amendamente la protocoale.

5.4. Monitorizarea şi controlul publicităţii pentru 
medicamentele de uz uman

În anul 2009 au fost evaluate în vederea aprobării 370 materiale publicitare pentru medicamente OTC, destinate publicului larg. 

Au fost evaluate şi avizate 65 materiale publicitare destinate programelor educaţionale.


S-a evaluat şi avizat conţinutul a 70 materiale publicitare destinate persoanelor calificate să prescrie sau să elibereze medicamente.

S-au eliberat 11 adrese de respingere a vizei de publicitate.


Activitatea de monitorizare şi control al publicităţii medicamentelor de uz uman s-a mai concretizat prin:

- 15 răspunsuri la reclamaţii privind publicitatea.

Nu s-a emis nicio sancţiune pentru nerespectarea legislaţiei referitoare la aprobarea materialului publicitar.
 
5.5. Activitatea de farmacovigilenţă

Activitatea Centrului Naţional de Farmacovigilenţă, care funcţionează în cadrul ANM, se desfăşoară în conformitate cu Titlul XVII – Medicamentul din Legea 95/2006 privind reforma în domeniul sănătăţii, cu modificările şi completările ulterioare şi ghidurile europene specifice.
Activitatea de farmacovigilenţă din anul 2009 s-a concretizat, în principal, în: 

a) gestionarea datelor de siguranţă provenite din raportarea spontană:

- 363 Fişe de raportare de reacţii adverse din România; 

- 839 lucrări impuse de monitorizarea bazei europene electronice unice de reacţii adverse EUDRAVIGILANCE pentru medicamente utilizate pe teritoriul României

-   81 transmiteri electronice de reacţii adverse în baza de date OMS (Uppsala Monitoring Centre) prin canalul electronic VigiFlow

-  4 informări ale Colegiului Medicilor referitoare la reacţii adverse raportate spontan în România şi validate de ANM- Centrul Naţional de Farmacovigilenţă

- 397 răspunsuri la solicitările DAPP privitor la reacţiile adverse transmise la ANM privind medicamentele autorizate în România cu gestionarea a 64 rapoarte de reacţii adverse
- 22 scrisori de răspuns la solicitările DAPP în legătură cu aspecte legate de farmacovigilenţă

b) colectarea, validarea şi arhivarea a 1913 rapoarte periodice actualizate privind siguranţa medicamentelor (RPAS) (Periodic Safety Updated Reports = PSUR):

- 1088 RPAS pentru medicamente străine
-   825 RPAS pentru medicamente româneşti
S-au intocmit 53 rapoarte de evaluare a RPAS pentru medicamentele în proces de reînnoire a APP prin procedura naţională.

c) activităţi de farmacovigilenţă în sistemul autorităţilor naţionale europene sub coordonarea EMA:

- gestionarea a 51 Comunicate de presa EMA, a 14 documente EMA cu Întrebări şi răspunsuri , a 36 de Direcţii de acţiune propuse de EMA („Lines to take”), a 22 documente tip „Comunicare directă către profesioniştii din domeniul sănătăţii”, gestionarea adreselor de informare a deţinătorilor de APP pe probleme de siguranţă a medicamentului.

d) activităţi de farmacovigilenţă în cadrul acţiunilor prin sistemul de alertă rapidă/informaţii non-urgente (AR/INU):

- 9 răspunsuri INU la solicitări din partea unor autorităţi din state UE

- 7 acţiuni în colaborare cu DIF referitoare la alerte rapide

- 3 scrisori de răspuns la reclamaţii ale pacienţilor în legătură cu aspecte ale siguranţei unor medicamente

e) evaluarea respectării cerinţelor privind descrierea detaliată a sistemului de farmacovigilenţă al solicitantului de APP:
- 510 rapoarte de evaluare a rezumatului sistemului de farmacovigilenţă al solicitantului de APP pentru autorizare prin procedura descentralizată/procedura de recunoaştere mutuală/ procedura de recunoaştere mutuală cu utilizare repetată (România ca stat membru interesat)
- 444 rapoarte de evaluare a rezumatului sistemului de farmacovigilenţă al solicitantului de APP pentru autorizare prin procedura naţională.
5.6. Alte activităţi

A fost gestionată baza de date reprezentată de Nomenclatorul medicamentelor de uz uman, prin introducerea noilor medicamente autorizate prin procedura naţională, europeană şi centralizată, operarea modificărilor de APP pentru medicamentele deja autorizate, introducerea variaţiilor la APP emise, evidenţierea medicamentelor aflate în reînnoirea APP. 

S-a stabilit, la cererea Ministerului Sănătăţii, statutul de inovativ, princeps, generic, prim generic pentru 5340 medicamente cuprinse în versiunile succesive ale Canamed în 2009. La finele anului, în Nomenclator erau cuprinse 7288 denumiri comerciale corespunzătoare la 1239 Denumiri Comune Internaţionale (DCI).
S-au continuat activităţile derivate din statutul ANM de autoritate competentă dintr-un stat membru al UE şi anume:
a) gestionarea răspunsurilor primite în aplicarea art. 729 şi 730 din Legea nr. 95/2006 privind reforma în domeniul sănătăţii, Titlul XVII- Medicamentul, cu modificările şi completările ulterioare, respectiv anunţarea punerii efective pe piaţă a medicamentelor, precum şi anunţarea întreruperii temporare sau permanente a fabricaţiei (“sunset clause”):
- verificarea a 7288 medicamente cuprinse la finele anului 2009 în Nomenclator; 

-dintre care, 2100 au fost autorizate centralizat, gestionarea acestora privind aplicarea “sunset clause” revenind Agenţiei Europene a Medicamentului (EMA);

- pentru 5188 medicamente, ANM a primit raportări ale punerii pe piaţa;

 dintre acestea, 400 au fost identificate ca putând intra sub incidenţa “sunset clause”, decizia finală urmând a fi luată după centralizarea datelor actualizate, ce va avea loc la începutul anului 2010. 
b) gestionarea bazei de date referitoare la medicamentele autorizate de EMA în baza art. 127a din Directiva 2001/83/CE şi monitorizarea modului de îndeplinire a condiţionărilor şi restricţiilor impuse DAPP de către Comisia Europeană: au fost introduse 21 de noi medicamente;
c) furnizarea informaţiilor solicitate de unele autorităţi competente din UE cu privire la APP - urile emise de ANM, în vederea emiterii autorizaţiei de import paralel pentru unele medicamente importate din România: pentru 164 de medicamente;
d) gestionarea deciziilor Comisiei Europene (CE) referitoare la procedurile de arbitraj (Referrals), redactarea scrisorilor către DAPP implicaţi, pentru solicitarea transmiterii cererilor de variaţie pentru implementarea Deciziei CE pentru 161 medicamente, corespunzând la 7 DCI-uri.

6. Activitatea de inspecţie de bună practică de fabricaţie (BPF), bună practică de distribuţie (BPD), bună practică de laborator (BPL), bună practică de laborator analitic (BPLA), bună practică în studiul clinic (BPSC), de farmacovigilenţă şi de supraveghere a pieţei


În cursul anului 2009, DIF a continuat să efectueze activităţile prevăzute de legislaţia specifică (Legea nr. 95/2006 - Titlul XVII Medicamentul şi legislaţia secundară acesteia), în conformitate cu procedurile standard de operare (PSO) ale departamentului, depunând eforturi pentru rezolvarea sarcinilor în termenele prevăzute de lege. 

În cadrul activităţii Serviciului administrarea proceselor DIF au fost întocmite şi eliberate:

- 34 certificate de bună practică de fabricaţie (BPF) (pentru producătorii români şi străini);
- 57 autorizaţii de fabricaţie, inclusiv anexele acestora;

- 72 autorizaţii de import, inclusiv anexe ale acestora;

- 2 certificate de bună practică de laborator (BPL);
- 17 certificate de persoană calificată;

- 1 autorizaţie pentru unităţi de control independente.

- s-au creat si gestionat 225 dosare pentru unităţile inspectate, respectiv pentru unităţile care au solicitat actualizări ale anexelor la autorizaţiile de fabricaţie/import;

- s-au soluţionat 131 cereri de exceptare de la prevederile legale privind ambalarea/etichetarea medicamentelor; 

- s-au administrat bazele de date referitoare la codificarea inspecţiilor, lista unităţilor de fabricaţie autorizate/certificate, a importatorilor autorizaţi, a medicamentelor pentru care s-au avizat declaraţii de export, a persoanelor calificate.
Activitatea de inspecţie de bună practică de fabricaţie (BPF), bună practică de laborator (BPL), bună practică de laborator analitic (BPLA), bună practică în studiul clinic(BPSC) şi de farmacovigilenţă în anul 2009 a constat în:
- 43 inspecţii BPF în România, de autorizare de fabricaţie, import, certificare;

- 9 inspecţii de certificare a conformităţii cu BPF la companii farmaceutice din ţări terţe;

- 3 inspecţii efectuate înainte de obţinerea APP la producători români de medicamente;

- 4 inspecţii BPL; 

- 1 inspecţie BPLA la unităţi independente de control al calităţii medicamentelor;

- 24 inspecţii pentru verificarea respectării regulilor BPSC;
- 1 inspecţie BPL in unităţi care realizează studii non-clinice de toxicitate;

- 5 inspecţii de farmacovigilenţă la DAPP, dintre care 2 inspecţii la DAPP români şi 3 inspecţii la reprezentanţele în România ale DAPP.


Începând din luna martie 2009, când au fost aprobate tarifele pentru activităţile prestate de ANM-DIF, DIF a aplicat prevederile legislative în domeniul inspecţiei în unităţile de distribuţie de medicamente angro.


În cadrul activităţii de inspecţii de bună practică de distribuţie (BPD), în anul 2009:


- s-au efectuat 307 inspecţii de autorizare;


- s-au eliberat 283 autorizaţii de distribuţie angro;


- s-au retras 4 autorizaţii emise de Ministerul Sănătăţii, conform reglementărilor legislative anterioare, ca urmare a constatării de deficienţe critice în cursul inspecţiilor de autorizare;


- s-a creat o bază de date privind medicamentele distribuite angro;


- s-a verificat documentaţia pentru 335 de solicitări de avizare a declaraţiilor de export, în urma cărora s-au avizat declaraţii de export pentru 863 de medicamente produse în România. 

A fost verificată şi evaluată documentaţia pentru 27 solicitări de emitere a Certificatului care atestă calitatea de persoană calificată, eliberându-se un număr de 17 asemenea Certificate.
 
Activitatea de supraveghere a calităţii medicamentelor şi de gestionare a alertelor rapide s-a concretizat prin:

a) îndeplinirea planului de prelevare privind supravegherea calităţii medicamentelor:

- din cele 30 de produse propuse s-au prelevat 24, 6 nu s-au găsit în reţeaua de distribuţie;

- rezultatele obţinute în urma analizelor de laborator efectuate au fost următoarele:

-19 dintre probele prelevate au fost declarate corespunzătoare;

-4 produse sunt în curs de analiză;

-1 produs are un parametru de testare nereproductibil; s-a solicitat producătorului modificarea specificaţiei de calitate a produsului, acesta efectuând modificările solicitate (variaţie în curs de aprobare).
Suplimentar faţă de planul de prelevare, în cursul anului 2009 au mai fost prelevate următoarele probe:

- 5 medicamente prelevate la solicitarea Departamentului de control  calitatea medicamentului, cu scopul participării la Studiile de supraveghere a pieţei propus de reţeaua OMCL (Official Medicines Control Laboratories); toate medicamentele prelevate sunt în curs de testare.

- 4 medicamente au fost prelevate în vederea rezolvării unor sesizări privind calitatea medicamentelor; 3 dintre acestea au fost declarate necorespunzătoare din punct de vedere calitativ şi au fost retrase din teritoriu;
- 3 medicamente prelevate din unităţi de distribuţie în cadrul programului coordonat de EMA/EDQM pentru supravegherea produselor autorizate centralizat; testarea acestor produse a fost efectuată de laboratoarele altor autorităţi competente din UE, rezultatele fiind conforme.
b) inspecţii de urmărire a calităţii produselor medicamentoase în reţeaua de distribuţie (depozite, farmacii): 

- s-au efectuat 245 inspecţii tematice în unităţi de distribuţie angro şi en detail.

c) inspecţii privind verificarea calităţii oxigenului utilizat în unităţile spitaliceşti:
- s-au efectuat 236 inspecţii în spitalele din toată ţara, în scopul stopării utilizării oxigenului neautorizat (oxigenul lichid provine de la producători certificaţi BPF, iar oxigenul comprimat din 20 spitale provine încă de la producători neautorizaţi).

d) colaborarea cu alte organisme, în vederea soluţionării unor probleme legate de legislaţia în domeniul medicamentelor şi/sau calitatea unor produse care se comercializează în România:

-25 acţiuni comune cu organele locale de specialitate, efectuate de inspectorii teritoriali (13 Cluj, 2 Satu Mare, 8 Târgu Mureş, 2 Bacău).

e) rezolvarea sesizărilor privind posibile neconformităţi de calitate a medicamentelor de uz uman:

-din 116 reclamaţii soluţionate, 64 s-au soldat cu retragerea din teritoriu a medicamentelor respective.

f) retragerea de pe piaţă a medicamentelor care prezintă neconformităţi de calitate: în 2009, ANM a impus retragerea a 64 medicamente, din care: 

-7 medicamente identificate cu neconformităţi de calitate intrinsecă;

-57 medicamente cu neconformităţi privind inscripţionarea ambalajului/redactarea prospectului.

g) sistemul de alertă rapidă:

-în 2009 s-au primit şi rezolvat 78 de alerte rapide emise în cadrul sistemului de Alertă Rapidă EMA, PIC/S.
h) colaborarea cu organismele  EMA, EDQM, autorităţi competente europene, privind supravegherea calităţii materiilor prime/produselor finite fabricate în ţări terţe:
- 6 cazuri raportate (1 de către România) de nerespectare a regulilor de bună practică de fabricaţie de către fabricanţi de substanţe farmaceutice active sau medicamente din ţări terţe, pentru care s-au făcut demersurile în acord cu hotărârile comune luate de autorităţi;
- 11 certificate de conformitate cu FE suspendate de către EDQM, pentru care s-au făcut demersurile în sensul schimbării furnizorilor respectivi de substanţe active.

i) crearea şi actualizarea bazelor de date pentru toate serviciile DIF, actualizarea informaţiilor de pe site-ul ANM şi introducerea în baza de date EudraGMP a datelor referitoare la activitatea ANM de autorizare de fabricaţie/import/certificare BPF.
În septembrie 2009, DIF a fost auditat de către inspectorii autorităţilor competente din UE (Franţa şi Grecia), care au efectuat o evaluare a conformităţii legislaţiei în domeniul inspecţiei BPF, a tehnicilor de inspecţie BPF şi a sistemului calităţii implementat de DIF, faţă de legislaţia şi cerinţele europene în acest domeniu („audit pre-MRA”). 
          În raportul întocmit, echipa de auditori a apreciat că sistemul de inspecţie aplicat de DIF funcţionează după aceleaşi principii şi reglementări cu ale celorlalte state membre ale UE şi că inspectoratul din România este pregătit pentru inspecţia efectuată de autoritatea de reglementare din Canada, pentru acordul de recunoaştere mutuală (MRA) al României cu statele membre MRA. 
În noiembrie 2009, unul din inspectorii DIF, nominalizat pe lista de auditori pentru programul de benchmarking BEMA, a participat la vizita de auditare a sistemului calităţii Agenţiei Franceze de Siguranţă Sanitară a Produselor destinate Sănătăţii (AFSSAPS).
7. Activitatea de control al calităţii medicamentului

Activitatea de control al calităţii medicamentului se înscrie în politica generală a agenţiei şi are ca scop concretizarea misiunii ANM de asigurare a calităţii, siguranţei si eficacităţii medicamentului. 

Această activitate se desfasoară în cadrul a două departamente: Departamentul de control calitatea medicamentului (DCCM) şi Departamentul de control produse biologice (DCPB).

Activităţile ambelor departamente, atât cele principale, cât şi cele suport, sunt realizate prin abordarea bazată pe proces, în conformitate cu cerinţele standardului SR EN ISO 9001/2001 şi a standardului SR EN ISO 17025/2005.

Departamentul de control calitatea medicamentului al ANM este integrat în reţeaua europeană a laboratoarelor oficiale de control al medicamentelor (Official Medicines Control Laboratories = OMCL), coordonată de Directoratul European pentru Controlul Medicamentului (EDQM) şi participă la toate activităţile specifice. 
7.1. Principalele tipuri de analize practicate în Departamentul de control calitatea medicamentului (DCCM) sunt: analize fizico-chimice, analize farmaco-toxicologice, analize de imunogenitate şi anatomie patologică, analize microbiologice şi analize radiofarmaceutice.

Activităţile de bază care s-au desfăşurat în anul 2009 au avut ca obiect:

a) Controlul calităţii medicamentelor non-biologice (chimice) şi biologice.
În anul 2009 au fost analizate 636 medicamente, dintre care:

- 201 medicamente obţinute prin sinteză chimică;

- 435 medicamente biologice (vaccinuri, seruri), care au provenit, în marea lor majoritate, de la Institutul “Cantacuzino”.
Analiza celor 636 medicamente a necesitat efectuarea a 1970 determinări fizico-chimicie, farmacotoxicologice, imunologice şi microbiologice. La acestea, se adaugă 868 de analize interne privind verificări de mediu, etalonări de aparate, testări ale suitabilităţii sistemelor şi echipamentelor utilizate. 

Produsele cu neconformităţi, pentru care s-au emis buletine de analiză necorespunzătoare, au fost în număr de 12, acestea fiind:

- produse contrafăcute (în număr de 10, la care s-au decelat: lipsa substanţei active, prezenţa unei alte substanţe active decât cea declarată, concentraţia substanţei active sub valoarea declarată, sau prezenţa de impurităţi peste limita admisă),

- produse biologice (în număr de 2) respinse pentru parametrul “sterilitate microbiologică” necorespunzător.
b) Evaluarea documentaţiei chimice (DSSA, studii clinice, medicamente finite).

În 2009, în cadrul DCCM a fost evaluată documentaţia chimică pentru 1185 produse şi anume: 

· 838 evaluări pentru medicamente aflate în procedura de autorizare; 

· 347 evaluări - completări la rapoartele de evaluare. 
c) Colaborări externe privind calitatea medicamentelor.
Ca şi în anii precedenţi, DCCM a continuat şi în anul 2009 colaborarea cu instituţiile europene consacrate în domeniul controlului calităţii medicamentului, prin participarea la studii iniţiate şi coordonate de: 
· Directoratul European pentru Calitatea Medicamentului (European Directorate for the Quality of Medicines & HealthCare = EDQM):

1. Studii PTS (Teste de performanţă a laboratoarelor=Proficiency Testing Scheme): s-a participat la 4 studii PTS, care se desfăşoară anual şi au ca scop testarea capacităţii şi abilităţii profesionale a fiecărui laborator din reţeaua europeană (Official Medicines Control Laboratories = OMCL), în a rezolva aspecte cu grad de dificultate ridicat, întâlnite în controlul calităţii medicamentelor.

2. Studii de supraveghere a calităţii medicamentelor autorizate prin procedurile europene: EDQM a solicitat, începând cu anul 2008, implicarea activă a ANM, respectiv a DCCM, în analiza medicamentelor autorizate prin procedurile europene, în acord cu documentul PA/PH/OMCL(06)116 7R “Cooperare în supravegherea postautorizare a calităţii medicamentelor autorizate prin procedura de recunoaştere mutuală şi descentralizată”. Procedura implica consultarea bazei de date a EDQM – MRP database, din care s-au identificat medicamentele autorizate în România, ca stat membru interesat şi neanalizate de alt laborator OMCL din Comunitatea Europeana. 
3. Studii de verificare a calităţii medicamentelor autorizate de EMA prin procedura centralizată.

După aderarea la UE în 2007, ANM a fost implicată şi în aceste studii, care sunt finanţate de EDQM. Probele sunt repartizate laboratoarelor care au dovedit competenţă în domeniul controlului calităţii medicamentului şi respectă cerinţele impuse de ISO/CN 17025/2005, prin abordarea activităţilor pe bază de proces. În anul 2009 au fost repartizate spre analiză la ANM 4 serii ale unui medicament oftalmic, (3 serii comerciale, prelevate de Serviciul Inspectoratului European din 3 ţări membre UE şi 1 serie etalon).
· Federaţia Internaţională Farmaceutică (FIP).

DCCM este membru afiliat la FIP şi participă anual la studii de performanţă profesională, având acelaşi grad de dificultate ca şi Testele PTS iniţiate de EDQM. În anul 2009 s-a participat la 2 studii FIP. Exactitatea rezultatelor obţinute ş acurateţea tehnicilor de lucru utilizate în laboratoarele noastre au fost confirmate de rapoartele primite de la Laboratorul central – FIP.

7.2. Activitatea Departamentului de control produse biologice (DCPB) în anul 2009 a fost marcată şi influenţată de pandemia de gripă A/H1N1, declarată oficial de către OMS la 11 iunie 2009. Deoarece Ministerul Sănătăţii împreună cu Institutul Naţional de Cercetare–Dezvoltare pentru Microbiologie şi Imunologie “Cantacuzino” (INCDMIC) au decis că se va fabrica un vaccin pandemic pentru piaţa locală, ANM prin DCPB a fost implicată în activităţi intense privind la început, consilierea pentru alegerea celei mai bune soluţii pentru acest scop şi apoi evaluarea şi controlul vaccinului pandemic monovalent, purificat, fragmentat şi inactivat CANTGRIP.

De asemenea, în anul 2009 s-au demarat operaţiile de renovare şi amenajare a etajului V - corpul B, din sediul central ANM, în vederea mutării DCPB. Operaţiile de amenajare a noului spaţiu s-au încheiat în luna decembrie a anului 2009, mutarea propriu-zisa urmând a avea loc la începutul anului 2010.

Activitatea departamentului acoperă următoarele aspecte:

A. Verificarea calităţii medicamentelor de uz uman de tipul: vaccinuri, produse biologice terapeutice, produse de diagnostic in vivo.
a) Control de laborator:
- s-au analizat 534 serii de produse corespunzând unui număr de 3531 teste de laborator;

- au fost emise 561 buletine de analiză, dintre care: 

-528 buletine pentru produse finite

-33 buletine pentru produse intermediare şi vrac (În anul 2009, profilul testărilor efectuate în DCPB s-a extins şi asupra produselor intermediare şi produselor vrac, pentru respectarea recomandărilor EDQM). 
În anul 2009 au fost introduse în practica de laborator noi metode de control al produselor biologice: determinarea absenţei micobacteriilor vii la tuberculină, determinarea potenţei in vitro prin metoda ELISA pentru vaccinul anti-hepatită B, determinarea conţinutului în ovalbumină din vaccinul gripal prin metoda ELISA (iniţierea validării metodei).
b) Eliberarea oficială a seriilor în vederea circulaţiei pe teritoriul României, a produselor biologice de uz uman româneşti provenite din ţări terţe şi din state membre ale UE, pentru care nu s-a efectuat eliberarea oficială a seriei în UE, din diferite motive. 

În scopul aplicării procedurii de eliberare oficială a seriei de produs, este necesară prelevarea de probe de produs pentru efectuarea testărilor de laborator. Activitatea de prelevare a început să fie efectuată de către reprezentanţi ai DCPB, din luna iunie 2009. Au fost prelevate atât produse finite, cât şi produse intermediare şi produse vrac. 
Pentru produsele biologice testate au fost emise 194 certificate pentru eliberarea seriei şi 2 buletine de neconformitate (pentru 2 serii de produs biologic respinse în urma testării în cadrul DCCM).

A fost înregistrat un număr total de 158 intenţii de comercializare aferente unor produse pentru care eliberarea oficiala a seriei s-a realizat în UE.
c) Controlul produselor biologice de uz uman reclamate sau incluse în planul de prelevare, provenite de la DIF.

În cadrul activităţii de rezolvare a reclamaţiilor, la solicitarea INCDMIC s-a efectuat testarea unei probe etichetate ca vaccin pandemic Cantgrip, transmise de către Serviciul Investigaţii Criminale Sector 3, Bucureşti. În urma testărilor de laborator, acesta s-a dovedit a fi un produs contrafăcut.
B. Evaluarea documentaţiei depuse prin procedură naţională şi procedură de recunoaştere mutuală şi descentralizată, în vederea autorizarii/ reînnoirii APP si aprobării variaţiilor:

- s-au evaluat 29 produse prin procedură naţională, pentru care s-au elaborat 52 rapoarte;

- s-au evaluat 254 variaţii la APP prin procedură naţională;

- s-au evaluat 33 variaţii prin procedura de recunoaştere mutuală/descentralizată, pentru care s-au elaborat 63 rapoarte.
C. Supravegherea postautorizare a produselor biologice de uz uman: s-au înregistrat în baza de date a DCPB 146 serii de produse biologice autorizate care sunt comercializate.

8.  Asigurarea comunicării şi transparenţei în activitate 

ANM acordă o atenţie deosebită asigurării unei bune informări şi comunicări cu părţile interesate şi mass-media, în conformitate cu prevederile Legii nr. 544/2001 privind liberul acces la informaţiile de interes public şi ale Legii 95/2006 - în Titlul XVII – Medicamentul, referitor la transparenţa în activitatea autorităţilor competente în domeniul medicamentului din UE.
8.1. Comunicarea externă 

ANM asigură astfel o bună şi corectă informare a partenerilor instituţiei cu privire la activităţile desfăşurate în toate domeniile care alcătuiesc obiectul său de activitate.

ANM publică trimestrial, pe website, Buletine Informative (BI) bilingve, care sunt o oglindă a activităţii intense de reglementare legislativă în domeniul medicamentului, în concordanţă cu legislaţia europeană, precum şi a altor activităţi prioritare ale agenţiei. In cuprinsul BI ale ANM sunt publicate:

- Legi, Ordonanţe, Hotărâri de Guvern in domeniul medicamentelor de uz uman sau din alte domenii de interes pentru ANM

- Ordine ale ministrului sănătăţii de aprobare a hotărârilor Consiliului ştiinţific al ANM si Ordine ale ministrului sănătăţii care privesc alte domenii de interes pentru ANM

- Hotărâri ale Consiliului ştiinţific al ANM

- Hotărâri ale Consiliului de administraţie al ANM

- Lista trimestrială a cererilor de autorizare/reînnoire a autorizaţiilor de punere pe piaţă primite de ANM 

- Lista trimestrială a medicamentelor noi autorizate prin procedura centralizată de către EMA, pentru care Comisia Europeană a emis deciziile 
- Lista trimestrială a medicamentelor autorizate de punere pe piaţă de catre ANM 

- Lista trimestrială a seriilor de medicamente retrase de ANM din cauza unor neconformităţi de calitate.
ANM elaborează şi publică, pe website, Nomenclatorul medicamentelor de uz uman, în care sunt cuprinse toate medicamentele cu drept de circulaţie pe piaţa farmaceutică din România, cu date despre denumirea comercială, denumirea comună internaţională (DCI), detinatorul autorizatiei de punere pe piata, forma farmaceutică, concentraţie, calea de administrare, forma de ambalare, modul de eliberare etc. In anul 2009, s-a inceput implementarea, pentru fiecare medicament, a versiunilor electronice ale rezumatelor caracteristicilor produsului (RCP), prospectului si ale informatiilor privind etichetarea si inscriptionarea.

         ANM dezvoltă şi actualizează permanent informaţiile care pot fi găsite pe website-ul bilingv al agenţiei. În acest spirit, pe website-ul ANM au fost publicate şi actualizate continuu următoarele informaţii şi documente:
- comunicate de presă referitoare la siguranţa medicamentelor;

- scrisori de informare pentru medici; 

- anunţuri în atenţia deţinătorilor de autorizaţii de punere pe piaţă (DAPP) sau altor părţi interesate în legătură cu probleme de interes pentru aceştia;
- RCP pentru medicamentele autorizate prin procedura centralizată; 

- RCP pentru medicamentele autorizate în România prin procedura de recunoaştere mutuală şi procedura descentralizată;

- RCP pentru medicamentele autorizate în România prin procedura naţională;

- lista medicamentelor cu drept de circulaţie în România şi care se eliberează cu prescripţie medicală;

- lista medicamentelor cu drept de circulaţie în România care se eliberează fără prescripţie medicală (OTC);

- lista medicamentelor orfane valide;
- lista angajaţilor ANM desemnaţi ca titulari sau înlocuitori în Consiliul de Administraţie;
- lista angajaţilor ANM desemnaţi ca titulari sau înlocuitori în Consiliul de Administraţie, comitetele ştiinţifice si grupurile de lucru ale Agenţiei Europene a Medicamentului (European Medicines Agency = EMEA)
- lista experţilor EMA nominalizaţi de ANM.

Pentru a veni în sprijinul partenerilor externi implicati în procedurile europene de autorizare de punere pe piata a medicamentelor de uz uman, există pe site-ul ANM două rubrici dedicate acestor proceduri:

· <CP> (procedura centralizată) 

·  <MRP şi DCP> (procedura de recunoaştere mutuală şi procedura descentralizată)

care cuprind persoanele de contact şi o serie de informaţii utile pentru autorizarea de punere pe piaţă prin aceste proceduri şi anume: acte normative, formulare necesare, conturile bancare, anunţuri şi atenţionări ale ANM în atenţia DAPP implicaţi în procedurile europene. Toate aceste informaţii au fost îmbunătăţite şi actualizate, atât în versiunea română, cât şi în cea engleză, cu informaţii la zi sistematizate pe tematici.
De mare interes pentru utilizatorii externi ai website-ului ANM s‑au dovedit a fi rubricile cuprinzând:

- legislaţia în domeniul medicamentului;

- informaţiile utile privind procedurile europene;
- Nomenclatorul medicamentor de uz uman autorizate de punere pe piata farmaceutică din România; 

- formularele, informaţiile utile.
Dovada interesului crescut manifestat de părţile interesate faţă de informaţiile publicate de ANM pe website o constituie numărul mare de vizitatori ai acestuia, in continua crestere, de aproximativ 200.000 vizitatori/anul 2009, ceea ce înseamnă o medie de 16.670 vizitatori/luna.
Referitor la asigurarea transparenţei, ANM a continuat si dezvoltat, in masura capacitatii administrative, aplicarea prevederilor Legii 95/2006 în Titlul XVII – Medicamentul, privind transparenţa în activitatea autorităţilor competente europene în domeniul medicamentului, prin:

- stabilirea regulilor proprii de procedură standard de operare ale comisiilor ANM, care sunt disponibile pentru public la solicitare;

- întocmirea versiunilor disponibile pentru public, la solicitare, ale Agendelor şi Proceselor-verbale ale Comisiei pentru autorizarea de punere pe piaţă si ale Comisiei pentru inspecţiile BPF, BPL, BPLA, BPD, BPSC si de farmacovigilenţă 

- întocmirea versiunilor disponibile pentru public, la solicitare, ale Rapoartelor de evaluare a medicamentelor.

În anul 2009, ANM a continuat să informeze părţile interesate în legătură cu activitatea desfăşurată şi prin intermediul altor publicaţii decât propriul Buletin Informativ. 

Astfel, a fost continuată publicarea, sub formă de broşură bilingvă, a Raportului de activitate al ANM pe anul 2008, care s-a bucurat de aprecierea partenerilor ANM.
De asemenea, în cursul anului 2009 au fost publicate articole referitoare la diverse aspecte ale activităţii ANM, în reviste de specialitate româneşti („Farmacist.ro”, „Medical Business”, „Viaţa Medicală”).

Reprezentanţi ai ANM au participat cu lucrări de specialitate la numeroase manifestări ştiinţifice/profesionale organizate în ţară şi în străinătate.

8.2. Comunicarea internă

În anul 2009, s-a continuat completarea şi actualizarea informaţiilor pe care salariaţii ANM le pot găsi pe intranet, în scopul unei cât mai bune şi rapide informări în domeniul profesional şi organizatoric. 

Următoarele informaţii pot fi găsite pe intranet de catre angajaţii ANM: 

· instrucţiuni ale Preşedintelui ANM;
· politici ANM în domeniul calităţii; 
· regulamente ale ANM;

· glosar privind asigurarea calităţii;

· planurile de activităţi ale departamentelor;
· formulare utile;

· informatii ale Serviciului Farmacopee

· informaţii privind cursuri de instruire organizate de firme specializate;
· rapoarte întocmite de persoanele care au participat la instruiri atât în ţară cât şi în străinătate;
· situaţia instruirii personalului; 

· rezultatele sondajului referitor la motivarea personalului;
· informaţii utile;
· adrese utile etc.;
9. Activitatea de management al calităţii

Şi în anul 2009 s-a acordat o atenţie deosebită implementării, dezvoltării şi îmbunătăţirii sistemului de management al calităţii la nivelul tuturor departamentelor ANM.

Activităţile abordate au constat în:

1. Acţiuni de elaborare/revizuire a documentelor sistemului de management al calităţii, implementarea acestora şi respectarea lor în activitatea curentă a fiecărui departament. La nivelul  unor departamente s-au elaborat noi versiuni ale Manualului calităţii, s-au elaborat/revizuit Proceduri Standard de Operare (PSO), instrucţiuni specifice de lucru, Proceduri interdepartamentale. Au fost actualizate fişele posturilor şi fişele posturilor individualizate, s-au întocmit planificări ale instruirii personalului.

2. Audituri interne şi externe.

Menţinerea şi îmbunătăţirea continuă a sistemului de management al calităţii a constituit obiectivul principal al structurii ANM responsabilă cu asigurarea calităţii. 

Procesul de audit intern al calităţii s-a desfăşurat conform Programului de audit intern al calităţii pe anul 2009 şi a cuprins auditarea tuturor departamentelor ANM. Constatările şi concluziile auditurilor interne ale calităţii, care au avut ca obiectiv stabilirea conformităţii cu PSO specifice proceselor auditate, au fost consemnate în rapoarte de audit intern al calităţii, care au cuprins şi planuri de acţiuni de îmbunătăţire elaborate de către departamentele auditate. 

În perioada 30.08.-04.09.2009, Departamentul inspectie farmaceutica (DIF) a fost auditat de către inspectorii autorităţilor competente din UE (Franţa şi Grecia), care au efectuat o evaluare a conformităţii legislaţiei în domeniul inspecţiei BPF, a tehnicilor de inspecţie BPF şi a sistemului calităţii implementat de DIF, faţă de legislaţia şi cerinţele europene în domeniu („audit pre-MRA”).

În raportul întocmit, echipa de auditori a apreciat că sistemul de inspecţie aplicat de DIF funcţionează după aceleaşi principii şi reglementări cu ale celorlalte state membre ale UE şi că inspectoratul din România este pregătit pentru inspecţia efectuată de autoritatea de reglementare din Canada pentru acordul de recunoaştere mutuală (MRA) al României cu statele membre MRA. 
În noiembrie 2009, unul din inspectorii DIF, nominalizat pe lista de auditori pentru programul de benchmarking BEMA, a participat la vizita de auditare a sistemului calităţii Agenţiei Franceze de Siguranţă Sanitară a Produselor destinate Sănătăţii (AFSSAPS).

De asemenea, un inspector DIF a participat activ, cu 2 lucrări, la cursul de instruire al auditorilor şi inspectorilor BPSC, organizat de Asociaţia pentru Informare în domeniul medicamentului (Drug Information Association = DIA, Londra).
3. Participarea specialiştilor din ANM la instruiri specializate în domeniul managementului calităţii.

În anul 2009, personalul cu atribuţii în domeniul asigurării calităţii din fiecare departament a participat la cursul de instruire, cu tematica: Managementul calităţii ISO 9001:2008, susţinut de instituţia specializată QUASARO.

10. Relaţii internaţionale

În anul 2009 au continuat participările specialiştilor ANM la activităţile diverselor instituţii şi organisme europene cu care întreţine relaţii de colaborare:

10.1. Participarea la activităţile Agenţiei Europene a 
Medicamentului (European Medicines Agency = EMA) 

ANM a participat activ prin reprezentanţii săi, încă din anul 2003, la iniţiativa EMA, ca observatori activi la grupurile de lucru, comitetele ştiinţifice şi grupurile pentru implementarea tehnologiei informaţiei dedicate medicamentelor de uz uman.

Această participare a reprezentat şi continuă să reprezinte mijlocul cel mai eficient de a menţine ANM conectată la activităţile europene în domeniul medicamentului.

Membri cu drepturi depline, începând cu anul 2007, la comitetele ştiinţifice şi grupurile de lucru ale EMA, experţii ANM au participat în 2009 la peste 100 de întâlniri ale acestora.

Comitetele ştiinţifice şi grupurile de lucru ale EMA sunt:


-Comitetul pentru medicamente de uz uman
-Comitetul pentru medicamente orfane

-Comitetul pentru medicamente din plante

-Comitetul pentru medicamente de uz pediatric
-Comitetul pentru terapii avansate


- Grupul de lucru al CHMP pentru biotehnologie 


- Grupul de lucru al CHMP pentru eficacitate 


- Grupul de lucru al CHMP pentru siguranţă 


- Grupul de lucru al CHMP pentru farmacovigilenţă 


- Grupul de lucru al CHMP pentru sânge şi plasma


- Grupul de lucru al CHMP pentru vaccinuri 


- Grupul de lucru comun CHMP/CVMP pe probleme de calitate 


- Grupul de lucru al CHMP cu organizaţiile pacienţilor şi ale 
consumatorilor 


- Grupul de lucru pentru inspectorii GMP/GDP


- Subgrupul de lucru pentru baza de date EudraGMP 


- Grupul de lucru pentru inspectorii GCP


- Grupul de lucru pentru inspectorii de farmacovigilenţă 


- Grupul de lucru pentru inspectorii GLP


- Grupul de lucru pentru baza de date a medicamentelor autorizate 
in UE (EudraPharm TIG)

- Grupul de lucru pentru baza de date de reactii adverse 
(EudraVigilance TIG)


- Grupul de lucru pentru baza de date europeană pentru studii 
clinice (EudraCT Clinical trials TIG)


- Grupul de lucru pentru reţeaua informatică europeană (EudraNet) 


- Grupul de lucru pentru transmisia electronică a documentelor

 (e-Submission)


- Grupul de lucru pentru pentru termenii controlaţi (European Union Telematics Controlled Terms - EUTCT)

- Grupul de lucru pentru managementul informatiilor privind 
medicamentul (Product Information Management = PIM) 

- Grupul de lucru pentru calitatea verificarii traducerii informatiilor 
privind medicamentul (QRD )

- Grupul de lucru  pentru revizuirea denumirilor inventate

10.2. Participarea la activităţile organismului “Şefii Agenţiilor 
Medicamentului ”

Reprezentanţii ANM participă activ, de asemenea, la intalnirile si grupurile de lucru ale organismului european denumit „Şefii Agenţiilor Medicamentului”.


Acestea sunt:


- Intalnirile Şefilor Agenţiilor Medicamentului (Heads of Medicines Agencies);


- Grupul de coordonare a procedurilor de recunoaştere mutuală şi descentralizată pentru medicamente de uz uman (CMD-h)

- EMACOLEX (Grupul de lucru pentru legislaţie ) 


- Grupul de lucru al profesioniştilor în domeniul comunicării 


- Grupul de lucru pentru transparenţă


- Grupul de lucru pentru combaterea contrafacerii


- Grupul de lucru pentru facilitarea studiilor clinice


- Grupul de lucru pentru medicamente homeopate 


- Grupul de lucru al managerilor de calitate 
10.3. Participarea la activităţile Consiliului Uniunii Europene şi 
Comisiei Europene (CE)

Experţii ANM au participat la 21 de întâlniri ale Grupului de lucru pentru dispozitive medicale şi medicamente al Consiliului UE, la care s-au dezbatut proiectele noilor directive in domeniul contrafacerii si al farmacovigilentei.

În cadrul întâlnirilor organizate de Comisia Europeană, experţii ANM au participat la şedinţe ale Comitetului Permanent pentru medicamente de uz uman şi la şedinţe ale Comitetului farmaceutic şi Notice to Applicants, precum şi la întâlnirea Grupului ad-hoc al CE pentru dezvoltarea impementării ghidurilor de aplicare a Directivei 2001/20/CE referitoare la studiile clinice.
10.4. Participarea la activităţile Organizaţiei Mondiale a 
Sănătăţii (OMS)


ANM este membru al Schemei OMS pentru certificarea calităţii medicamentelor care circulă pe piaţa internaţională.

În anul 2009, ANM a eliberat Certificatul produsului medicamentos, în formatul OMS, pentru un număr de 478 medicamente ale producătorilor români care au intenţionat autorizarea acestora în alte ţări.
10.5. Participarea la activităţile Consiliului Europei

În anul 2009, reprezentanţii ANM au participat la întâlnirile Grupului de lucru pentru clasificarea pentru eliberare a medicamentelor de uz uman şi la Comitetul ad-hoc pentru combaterea contrafacerii.
10.6. Participarea la activităţile Comisiei Farmacopeei 
Europene

Reprezentantul desemnat de ANM, cu statut de membru al Comisiei Farmacopeei Europene, a participat activ la Sesiunile de lucru ale acesteia din anul 2009, precum şi la întrunirea anuală a secretarilor Farmacopeelor naţionale din ţările membre ale Convenţiei pentru elaborarea Farmacopeei Europene.

Totodată, s-a continuat colaborarea cu Directoratul European pentru Calitatea Medicamentelor (EDQM), în elaborarea şi reactualizarea “Termenilor standard româneşti”, în concordanţă cu cei adoptaţi de Comisia Farmacopeei Europene. 


10.7. Participarea la activităţile Schemei de cooperare în domeniul inspecţiilor farmaceutice (Pharmaceutical Inspection Cooperation Scheme = PIC/S)


Activitatea ANM ca membru PIC/S s-a concretizat prin participarea activă la şedinţele Comitetului Oficialilor PIC/S şi la seminarul anual PIC/S cu tema „Inspectia formelor farmaceutice sterile”. 

10.8. Participarea la activităţile Reţelei europene a 
laboratoarelor oficiale de control al medicamentelor (Official 
Medicines Control Laboratories = OMCL)

În cadrul colaborării cu instituţiile europene din domeniul controlului calităţii medicamentului, în anul 2009 specialiştii din cadrul laboratoarelor ANM au participat la 6 studii: 

- 4 studii PTS (Proficiency Testing Scheme = PTS) studii analitice efectuate la iniţiativa şi sub coordonarea EDQM;

- 1 studiu de supraveghere a calitatii medicamentelor autorizate prin procedura de recunoastere mutuala si descentralizata;

- 1 studiu de verificare a calităţii medicamentelor autorizate de EMA prin procedura centralizată.

11. Activitatea de logistică, informatică şi gestionarea electronică a datelor

Pentru optimizarea fluxului de documente în cadrul ANM precum şi pentru o mai bună comunicare cu deţinătorii de autorizaţii de punere pe piaţă (DAPP) sau cu terţi a fost înfiinţat Departamentul de logistică, informatică şi gestiune electronică a datelor. 
În cadrul acestui departament funcţionează:

- Serviciul de logistică şi informatică;

- Serviciul de management al datelor şi documentelor.

Serviciul de logistică şi informatică are rolul de a menţine la parametrii optimi canalele de comunicare cu EMEA şi asigurarea unui schimb de informaţii în timp real între ANM şi colaboratorii externi (deţinători de autorizaţii, distribuitori, profesioniştii din domeniul medical, pacienţi, organizaţii şi asociaţii);


In anul 2009 s-a continuat programarea aplicaţiilor pentru baze de date, respectiv modificări în structura nomenclatorului de medicamente de uz uman, menite să optimizeze activitatea în domeniu şi să răspundă noilor cerinţe apărute pe parcursul utilizării si s-au extras periodic rapoarte cu caracter statistic din Nomenclatorul de medicamente de uz uman, la cererea Ministerului Sănătăţii, Casei Naţionale a Asigurărilor de Sănătate, Preşedintelui ANM sau diverselor departamente din cadrul ANM.
De-a lungul intregului an s-a monitorizat mentenanţa conexiunii securizate VPN la reţeaua europeană EudraNet: EudraCT, EudraLink, EudraMail, EudraPharm, EudraVigilance, PIM, CTS, EPITT

S-a asigurat administrarea serverelor şi a reţelei ANM, formată din 9 servere şi peste 250 staţii de lucru;

De asemenea, s-a asigurat intreţinerea şi depanarea software şi hardware a echipamentelor existente si instalarea si configurarea calculatoarelor noi, achizitioate in 2009.

Au fost intreţinute si actualizate website-urile internet si intranet ale ANM  si s-au efectuat: back-up saptamanal al serverului de date al ANM, back-up periodic al datelor din website-ul ANM si zilnic, configurarea şi întreţinerea programului antivirus. 

In continuarea bunei colaborari cu EMEA, s-au transmis formularele cu raspunsuri referitoare la stadiul pregatirilor pentru transmiterea datelor in format electronic si s-au facut demersuri privind accesul la baza de date a expertilor ANM gestionata de catre EMEA.

Specialistii IT au participat la training-ul EursIsYours, efectuat de reprezentantii firmei Extedo GmbH la sediul ANM. In cadrul cursului, participantii au fost informati asupra unui nou termen limita (1 ianuarie 2010) in ceea ce priveste capacitatea autoritatilor competente de a primi si gestiona depuneri de dosare in format non-electronic Common Technical Document (non-eCTD) si/sau in format electronic CTD (eCTD).
Serviciul de management al datelor şi documentelor asigură intrarea documentelor în agenţie şi repartizarea acestora către serviciile şi birourile aferente, eliberarea tuturor documentelor din agenţie către colaboratorii externi si care facilitează circulaţia cât mai rapidă a documentelor între departamentele agenţiei.

Biroul eliberare documente a asigurat redactarea Autorizaţiilor de punere pe piaţă (APP), a Anexei 4 „Date privind compoziţia calitativă şi cantitativă a medicamentului” şi Anexei 5 “Date privind fabricaţia medicamentului” pentru cele 942 de medicamentele aprobate pentru autorizare.

De asemenea, tehnoredactarea a:

- 51 decizii ale presedintelui de suspendare a APP corespunzătoare la 134 medicamente. 
- decizii privind retragerea APP emise pentru medicamentele autorizate prin procedură naţională, în locul cărora au fost emise APP-uri pentru aceleaşi medicamente autorizate prin procedură de recunoaştere mutuală.
S-au primit 478 cereri pentru eliberarea certificatului medicamentului în format OMS, pentru care s-au  emis 478 certificate în format OMS.

S-a verificat periodic situatia incasarii taxelor si tarifelor.

S-a asigurat verificarea dosarelor medicamentelor ce urmeaza a fi discutate in Comisia de Autorizare de punere pe piata.

12. Asigurarea elaborării si implementării politicilor si strategiilor Agenţiei Naţionale a Medicamentului 

Departamentul politici şi strategii (DPS), rezultat in urma reorganizarii si redenumirii structurilor ANM, este compus din:
- Serviciul afaceri europene 

 - Serviciul farmacopee 
- Serviciul de comunicare şi relaţii instituţionale 

DPS a participat, alături de celelalte departamente profesionale, la gestionarea problemelor legate de buna funcţionare a ANM în reţeaua europeană a autorităţilor competente în domeniul medicamentului şi la realizarea interfeţei dintre ANM şi părţile interesate.

A participat, in masura capacitatii administrative, la asigurarea transparenţei în activitatea ANM, în conformitate cu prevederile legale si care au constat in: 

- intocmirea versiunilor disponibile pentru public a 30 de Agende şi 30 Procese - verbale ale Comisiei de autorizare de punere pe piaţă;

- intocmirea versiunilor disponibile pentru public a 29 rapoarte de evaluare prin procedura naţională si transmiterea acestora la deţinătorul de APP pentru a-şi exprima acordul sau unele observaţii referitoare la aspecte de confidenţialitate;


- traducerea din limba engleză a versiunilor pentru public a 20 de rapoarte europene de evaluare prin procedura de recunoaştere mutuală şi descentralizată, cu Romania stat membru interesat;

- centralizarea/gestionarea versiunilor disponibile pentru public, elaborate de DIF, ale Agendelor şi Proceselor-verbale ale Comisiei pentru Inspecţii de BPF, BPD, BPL, BPLA, BPSC şi de farmacovigilenţă.


DPS a asigurat centralizarea şi gestionarea hotărârilor Consiliului ştiinţific(HCS), de la faza de proiect până la publicare, în conformitate cu PSO interdepartamentală, prin:


- centralizarea, verificarea şi gestionarea a 22 HCS/2009, 


- crearea evidenţei electronice a acestor HCS, de la faza de proiect până la publicare, în directoare dedicate şedinţelor Consiliului ştiinţific (CS);



- din cele 22 HCS, 6 HCS sunt în curs de aprobare prin Ordin al Ministrului Sănătăţii, iar celelalte 16 HCS au fost postate pe site-ul ANM şi publicate în Buletinele Informative (BI) bilingve ale ANM;


- participarea la pregătirea a 3 şedinţe ale CS, trimiterea documentelor membrilor CS în versiune electronică/hârtie, actualizarea evidenţei coordonatelor de contact ale membrilor CS, elaborarea a 3 procese-verbale ale şedinţelor CS;

S-a continuat elaborarea Buletinelor Informative (BI) ale ANM, care au fost postate pe site-ul ANM, respectiv:  4 BI în limba română (nr.: 4/2008, 1/2009, 2/2009, 3/2009).

S-a reusit recuperarea intarzierilor, din motive obiective, a traducerii BI in limba engleza si s-au finalizat 7 BI în limba engleză (nr.: 4/2006, 1/2007, 2/2007, 3/2007, 4/2007, 1/2008, 3/2009).


DPS a participat, în colaborare cu departamentele ANM, la actualizarea şi îmbunătăţirea informaţiilor cuprinse pe website-ul ANM, precum si al intranet-ului ANM.

S-a elaborat broşura cu Raportul anual al ANM pentru 2008, prezentată bilingv si imbogatita cu material grafic si ilustrativ. 

Birou traduceri a asigurat:
- traducerea/verificarea traducerii a 13 ghiduri europene;

- verificarea traducerii a 70 de rapoarte de evaluare şi  documente în limba engleză, în cadrul procedurilor de recunoaştere mutuală şi descentralizată;

- verificarea/traducerea a 121 comunicate de presă ale EMA, documente cu întrebări şi răspunsuri ale EMA, scrisori de informare pentru medici, direcţii de acţiune propuse de EMA („Lines to take”) etc.;

- traducerea în limba română a EudraGMP – User Interface files

- asigurarea consultanţei pentru verificarea traducerii RCP şi a prospectelor, a corespondenţei şi comunicării în limba engleză cu organismele europene.
Dintre activitatile referitoare la Farmacopee mentionam:

- elaborarea Termenilor standard româneşti noi şi revizuiţi în concordanţă cu cei adoptaţi de Comisia Farmacopeei Europene în anul 2009, care au fost aprobaţi prin hotărâri ale Consiliului ştiinţific şi au fost transmişi on-line la Directoratul European pentru Calitatea Medicamentelor (EDQM), pentru a fi implementaţi în baza de date cu Termenii standard europeni; 

-  elaborarea si aprobarea de către Consiliul ştiinţific a versiunii consolidate a Termenilor standard româneşti, incluzând toţi termenii aprobaţi de-a lungul timpului prin hotărâri ale Consiliului;

- traducerea, de asemenea, a noilor combinaţii de termeni standard europeni, notificaţi de EDQM şi transmiterea on-line la EDQM, pentru a fi implementaţi în baza de date cu Termenii standard europeni combinaţi. 
Referitor la comunicare, s-a asigurat liberului acces la informaţiile de interes public în conformitate cu prevederile Legii 544/2001, atât pentru reprezentanţii mass-media, cat si pentru publicul larg, oferind acestora informaţii privind activitatea ANM, sau informaţii privind siguranţa medicamentelor de uz uman. Pentru aceasta s-a colaborat cu toate departamentele ANM pentru a culege şi sistematiza informaţiile solicitate de mass-media.
S-a asigurat gestionarea şi monitorizarea participării angajaţilor ANM desemnaţi la comitetele ştiinţifice şi grupurile de lucru ale EMA, HMA, EDQM, Comisiei Europene, Consiliului UE, PIC/S, precum şi asigurarea comunicării cu EMA pentru nominalizarea titularilor/înlocuitorilor.
S-au monitorizat/gestionat in evidenţa electronică peste 450 de e-mail-uri primite de la Reprezentanţa permanentă a României la UE şi/sau Ministerul Sănătăţii, referitoare la participarea experţilor ANM desemnaţi la Grupurile de lucru ale Consiliului European, la Comitetul Farmaceutic şi Comitetul Permanent al Comisiei Europene şi redirecţionarea acestora către experţii ANM desemnaţi. 

S-a iniţiat evidenţa electronică a documentelor aflate in dezbatere, pe tematici, primite de la Reprezentanţa permanentă a României la UE şi/sau Ministerul Sănătăţii,
S-au monitorizat/gestionat in evidenţa electronică e-mail-urile primite de la Reprezentanţa conţinând Deciziile Comisiei Europene (CE) referitoare la medicamente autorizate cu condiţionări (în baza art. 127a din Directiva 2001/83/CE), suspendarea/retragerea/modificarea APP (în baza art. 107 din Directiva 2001/83/CE) şi decizii ca urmare a procedurilor de arbitraj (în baza art. 20 şi art. 30 din Directiva 2001/83/CE) şi redirecţionarea acestora către specialiştii ANM desemnaţi pentru implementarea acestora.

S-a iniţiat evidenţa electronică a 130 de  Decizii ale Comisiei Europene, primite în versiune pe hârtie de la Ministerul Afacerilor Externe/Ministerul Sănătăţii in perioada 2007 – 2009. 
S-a asigurat activitatea secretariatului Comisiei pentru gestionarea situaţiilor de criză si s-au întocmit 12 Procese-verbale ale şedinţelor Comisiei, precum si Raportul şedinţei comune a Comisiei pentru gestionarea situaţiilor de criză si a Comisiei de APP din 25 nov. 2009, referitoare la acordarea APP pentru vaccinul pandemic Cantgrip.
13. Activitatea jurisdicţională a ANM

Dezvoltarea cadrului legal care reglementează autorizarea medicamentelor, atât la nivel naţional, cât şi la nivel european, a impus separarea unui Departament juridic, organizat în 3 servicii:

- Serviciul legislaţie europeană

- Serviciul legislaţie naţională

- Serviciul contencios – administrativ

În cursul anului 2009, Departamentul juridic a acoperit o gamă largă de raporturi juridice, atât în ceea ce priveşte raporturile juridice din cadrul instituţiei, cât şi cele dintre ANM şi alte entităţi juridice, de drept public sau privat.

În ceea ce priveşte domeniile abordate, acestea au vizat activităţi şi acţiuni legate de toate ramurile dreptului pozitiv – în principal dreptul muncii, drept civil, drept procesual civil, drept administrativ, drept financiar, drept fiscal, contencios administrativ, etc.

În desfăşurarea obiectului său de activitate, Serviciul juridic legislaţie a întocmit documentaţiile reprezentând iniţiative legislative ale instituţiei, promovate prin intermediul ordonatorului principal de credite Ministerul Sănătăţii. 
Astfel, au fost întocmite documentaţiile pentru promovarea a 7 ordine de ministru, a unei hotărâri de guvern (cu obiect de reglementare actualizarea dispoziţiilor HG 720/2008 pentru aprobarea Listei cuprinzând denumirile comune internaţionale corespunzătoare medicamentelor de care beneficiază asiguraţii, cu sau fără contribuţie personală, pe bază de prescripţie medicală, în sistemul de asigurări sociale de sănătate), a unei ordonanţe de modificare a Legii farmaciei nr. 266/2008, a proiectului de ordonanţă de urgenţă de modificare a Legii nr. 95/2006 privind reforma în domeniul sănătăţii.
Departamentul juridic a contribuit, alaturi de celelalte departamente, la activitatea de  combatere a contrafacerii medicamentelor si a comerţului ilegal al medicamentelor contrafăcute, de informare si atentionare a publicului, precum si de dezvoltare a unor relatii de colaborare cu alte institutii si organisme implicate in aceasta activitate.  

Pentru o mai buna informare a publicului a fost creata pe website-ul ANM o noua  rubrica „Contrafacerea”, in care sunt trecute semnalarile de contrafaceri venite prin sistemul de alerta rapida.

ANM a initiat si incheiat un protocol de colaborare cu Direcţia de Investigare a Infracţiunilor de Criminalitate Organizată şi Terorism (DIICOT), in vederea combaterii contrafacerii medicamentelor si a comerţului ilegal cu acestea. 

Prin aceste demersuri se creaza cadrul de aplicare a prevederilor viitoarei Directive privind prevenirea patrunderii in reteaua legala de distributie, a medicamentelor falsificate in ceea ce priveste identitatea, istoricul sau sursa, aflata in faza de proiect in dezbatere la Consiliul UE, dezbateri la care participa reprezentantul desemnat al ANM, care expune si sustine punctele de vedere ale României.

Este de menţionat că, în cadrul Departamentului juridic, s-a propus şi aprobat înfiinţarea unei structuri de securitate, a cărei organizare este în curs de desfăşurare. Aceasta a fost impusă de complexitatea informaţiilor gestionate de ANM şi de necesitatea asigurării protecţiei acestora în spiritul Legii 182/2002 privind protecţia informaţiilor clasificate, cu modificările ulterioare.

14. Activitatea privind asigurarea si gestionarea resurselor umane

14.1. Activitatea Departamentului resurse umane a fost puternic influenzata de modificarile succesive ale structurii organizatorice a ANM, rezultata atat ca urmare a optimizarii activitatilor, cat si ca urmare a impactului avut asupra structurii si activitatilor agentiei, incepand cu luna aprilie 2009, a OUG 34/2009 cu privire la rectificarea bugetara pe anul 2009, iar apoi prin aparitia Legii nr. 329/2009 privind reorganizarea unor autoritati si institutii publice.
Modificarile din structura organizatorica a ANM, din cursul anului 2009, au avut in vedere redistribuirea salariatilor potrivit calificarii, competentelor, performantelor profesionale si stabilirea ariei de control a personalui cu functii de conducere.

Asigurarea resurselor umane in cadrul structurilor ANM, indeosebi in zonele unde, potrivit analizelor, s-a inregistrat deficit de personal calificat a fost evident ingreunat de influenţe externe neprevazute. Principalul impediment extern in atragerea, atat a personalului medico-farmaceutic cat si a celui administrativ, a fost cadrul legislativ, respectiv OUG 34/2009 cu privire la rectificarea bugetara pe anul 2009 si reglementarea unor masuri financiar-fiscale, care statuta: suspendarea ocuparii prin concurs sau examen a posturilor vacante, iar prin exceptie de la aceasta prevedere, in cazuri temeinic justificate, se poate aproba ocuparea unui procent de maxim 15% din totalul posturilor ce se vor vacanta dupa data intrarii in vigoare a ordonantei de urgenta. 


Potrivit statului de functii al ANM, la momentul aprilie 2009, procentul maxim de 15% din totalul posturilor vacantate inseamna ca ANM poate angaja prin concurs o singura persoana, in urma a 7 posturi vacantate, neputand fi astfel acoperit deficitul de personal.


Acest impediment, care a avut un impact important asupra managementului resurselor umane, a fost dublat de conjunctura economică defavorabila si prin aparitia Legii nr. 329/2009 privind reorganizarea unor autoritati si institutii publice, care a schimbat regimul de finantare al ANM, care a devenit institutie publica finantata integral de la bugetul de stat, prin bugetul Ministerului Sanatatii.


Tot ca urmare a aplicării prevederilor Legii 329/2009, mai exact a "Masurilor privind regimul cumulului pensiilor cu veniturile salariale, in scopul reducerii cheltuielilor bugetare", a avut ca rezultat pierderea unor angajaţi ce făceau parte din personalul format si calificat in ANM.

In concluzie, asiguarea resurselor umane in zonele deficitare nu a putut fi realizabila, conform planificarii nevoilor identificate si stabilite de Departamentul de resurse umane, mai mult decat atat, in urma prevederilor legale intrate in vigoare in cursul anului 2009, deficitul de personal s-a amplificat.

Avand in vedere diferentele mari intre grilele de salariu ale personalului medico-sanitar si cele ale personalui tehnic administrativ di cadrul ANM, Departamentul resurse umane a propus in Consiliul de administratie (CA), egalizarea acestor doua tipuri de grile, diferentierea facandu-se numai cu privire la nivelul studiilor, calificarilor, gradelor si treptelor profesionale. Propunerea a fost aprobata in CA, ulterior aprobata de Ministerul Sanatatii, iar noile grile salariale au constituit anexa la Contractul colectiv de munca.
14.2.  Politica de resurse umane

Cu toate impedimentele existente in anul 2009, conducerea la cel mai înalt nivel a fost permanent preocupata de punerea in aplicare a politicii de resurse umane a ANM, si s-a axat pe următoarele obiective:

- asigurarea cu personal cu pregătire superioară, în special medico-farmaceutică, în vederea asigurării corespunzătoare a locurilor de muncă deficitare din cadrul departamentelor de specialitate, care asigură realizarea obiectului de activitate al ANM. Cu toate eforturile depuse în această direcţie, 

evidenţa dinamicii de personal pentru anul 2009 prezintă un bilanţ negativ:
21 contracte individuale de muncă noi, fata de 36 încetări de contracte individuale de muncă.
- instruirea şi perfecţionarea personalului de specialitate, pentru formarea de specialişti de înaltă calificare, apţi de a soluţiona întreaga sferă de sarcini şi atribuţii din obiectul de activitate al ANM;

- procesul de instruire şi perfecţionare a personalului ANM se desfăşoară după planuri anuale bine stabilite la nivel departamental, în funcţie de activitatea şi pregătirea fiecărui angajat. Trebuie menţionate instruirile la angajare şi continue realizate atât pe plan intern cât şi în afara ANM, de către instituţii specializate pe domenii, precum: managementul asigurării calităţii (ISO 9001:2000), instruiri specifice activităţii de inspecţie farmaceutică, legislaţie financiar contabilă, etc. La acestea se adaugă participările active, cu lucrări la diferite simpozioane, congrese cu tematică în domeniul medicamentului ca şi extraordinara participare a specialiştilor ANM la grupurile de lucru ale organismelor internaţionale din domeniul medicamentului.

- motivarea personalului prin oferirea de condiţii adecvate de muncă, climat de muncă stimulativ, posibilităţi de acces la informaţii, instruire şi perfecţionare, stimularea afirmării în plan profesional a tuturor iniţiativelor personale valoroase, pachete salariale atractive, în limita posibilităţilor financiare;

- asigurarea comunicării fluente între structurile organizatorice şi accesul la informaţiile gestionate în cadrul Departamentului resurse umane;

- implementarea măsurilor de asigurare a confidenţialităţii informaţiilor gestionate de Departamentul resurse umane. 

14.3.  Participarea personalului ANM la instruiri

Pe lângă participarea la activităţile diverselor instituţii şi organisme europene, mijlocul cel mai eficient de a menţine ANM conectată la activităţile europene în domeniul medicamentului, personalul de specialitate al ANM beneficiază anual, atât de un program de instruire continua, specifica pentru dezvoltarea profesionala, la sediul ANM, cat si de instruiri organizate pe plan naţional sau internaţional de: 


Comisia Europeana/Agenţia Europeana a Medicamentului:

- participarea unui specialist evaluator din cadrul Departamentului post-autorizare (DPA) la cursul de instruire EMA pentru evaluatorii de calitate 


- participarea unui evaluator din cadrul DPA la cursul de instruire de farmacovigilenţă, organizat de EMA pentru evaluatorii RPAS 


- participarea a 2 inspectori din cadrul Departamentului inspecţie farmaceutică (DIF) la cel de-al 7-lea curs de instruire al inspectorilor BPSC, organizat de EMA 


- participarea a 2 inspectori DIF la Conferinţa comună organizată de EMA şi Asociaţia producătorilor de medicamente cu administrare parenterală (Parenteral Drug Association = PDA) 


Schema de cooperare în domeniul inspecţiilor farmaceutice (PIC/S):

- participarea a 3 inspectori DIF la Seminarul PIC/S 2009 – “Inspecţia formelor farmaceutice sterile”


Directoratul European pentru Calitatea Medicamentelor (EDQM):


- participarea unui specialist din cadrul Departamentului de control calitatea medicamentelor (DCCM) la cursul de instruire pentru administratorii bazei de date a produselor autorizate prin procedura de recunoaştere mutuala/descentralizata MRP/DCP database

- participarea unui specialist al DCCM la "Întâlnirea anuala pentru medicamentele autorizate prin procedura mutuală/descentralizată (MRP/DC) si medicamentele autorizate centralizat (CAP)”

Alte participări:


în domeniul proprietăţii industriale:

- participarea unui specialist al ANM la masa rotundă organizată de OSIM pentru consilierii în proprietate industrială privind lucrurile noi apărute în activitatea OSIM-lui în domeniul serviciilor, al bazelor de date şi al publicaţiilor;


in domeniul tehnologiei informaţiei


- participarea specialiştilor IT la training-ul EursIsYours, efectuat de reprezentanţii firmei Extedo GmbH la sediul ANM. 

15. Activitatea economică

În anul 2009 Departamentul economic a elaborat şi gestionat un buget de venituri şi cheltuieli echilibrat, în sumă de 33.119.000 lei din venituri proprii timp de 11 luni, iar în luna decembrie 2009, un BVC de 3.701.000 lei de la bugetul de stat. 
La capitolul cheltuieli s-a înregistrat suma de 19.702.021 lei, din care: 

- 16.565.825 lei cheltuieli de personal 

-   2.498.780 lei cheltuieli bunuri şi servicii

-      637.416 lei cheltuieli de capital.
Toate cheltuielile s-au încadrat la nivelul bugetului aprobat pe anul 2009 cu respectarea prevederilor legale privind disciplina economico-financiară.

Datele prezentate relevă un exerciţiu echilibrat între veniturile şi cheltuielile ANM, desfăşurat cu respectarea principiilor şi regulilor bugetare conform Legii 500/2002 privind finanţele publice şi coroborat cu legislaţia specifică în vigoare.

Din punct de vedere organizatoric, toate activităţile financiare s-au realizat în cadrul Departamentului economic, asigurându-se derularea optimă şi eficientă a plăţilor şi încasărilor la nivel de unitate. 

În cursul anului 2009 Departamentul economic prin activitatea financiar – contabilă a asigurat îndeplinirea corespunzătoare a obiectivelor stabilite.

Prin OMS Nr. 716/2009 a fost aprobată recalcularea tarifelor pentru prestaţiile efectuate de departamentele profesionale. 

Odată cu intrarea în vigoare a OMFP 3156/2009 pentru aprobarea Normelor metodologice privind virarea la bugetul de stat a veniturilor obţinute de autorităţile şi instituţiile publice finanţate integral sau parţial din venituri proprii, care s-au reorganizat ca instituţii publice finanţate integral de la bugetul de stat potrivit Legii nr. 329/2009 privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional, instituţia noastră si-a schimbat sistemul de finanţare. Astfel, finanţarea cheltuielilor se face integral de la bugetul de stat.

Totodată, în temeiul prevederilor art. 7 alin. (2) din Legea nr. 329/2009 şi a Ordinului nr. 3156/12.11.2009 (art. 1, art. 3), publicat în Monitorul Oficial al României, Partea I nr. 787/18.11.2009, autorităţile şi instituţiile publice vizate, inclusiv ANM au trecut la virarea la bugetul de stat a veniturilor obţinute şi sumele încasate în contul 50.32 "Disponibil din sume colectate pentru bugetul de stat" după data intrării în vigoare a actului normativ, se depun în termen de cel mult două zile lucrătoare de la încasare.


16. Activitatea de administraţie generală şi patrimoniu

In cursul anului 2009, Departamentul administraţie generală şi patrimoniu (DAGP) a reuşit sa-si îndeplinească obiectivele propuse si sa răspundă prompt si eficient solicitărilor din partea structurilor ANM.

Datorita structurii DAGP, respectiv a atribuţiilor diverse din cadrul serviciilor /compartimentelor aflate in structura acestuia, salariaţii DAGP au fost implicaţi direct in acţiunile privind reorganizarea ANM: 
- DAGP a participat la procesul de reamplasare a structurilor organizatorice la sediul central al ANM;

- a iniţiat procesul de strămutare a Departamentului control produse biologice, din sediul aflat in str. Demostene, in sediul central al ANM, mutare ce se va finaliza in 2010 si va avea ca rezultat crearea unui mediu optim activităţii de laborator, rezolvând inclusiv problema transportului probelor biologice de la vechiul sediu, la sediul central al ANM; spaţiul disponibilizat din str. Demostene va fi folosit pentru extinderea arhivei ANM.

Serviciul achiziţii publice a organizat şi urmărit planificarea, pregătirea, derularea şi contractarea produselor, serviciilor şi lucrărilor necesare bunei desfăşurări a activităţii ANM, în concordanţă cu necesităţile obiective ale acesteia şi cu bugetul aprobat, elaborând documentaţia necesara desfăşurării tuturor tipurilor de achiziţii publice.
Pe parcursul anului 2009 au fost încheiate un număr de 80 contracte de achiziţie publica şi s-a răspuns unui număr de 296 de referate de necesitate.
O alta realizarea a DAGP este organizarea arhivei ANM prin arhivarea si rearhivarea unui nr. de 39.000 volume din care 29.000 volume in locaţia Ilfoveni si 10.000 volume in locaţia din Demostene.
Pe lângă participarea la mutarea fizica a structurilor organizatorice din sediul central al ANM, Serviciul administrativ-Biroul întreţinere si reparaţii a confecţionat, in regie proprie, 70 de rafturi metalice necesare reorganizării arhivei ANM.
Pentru îmbunătăţirea activităţii Depozitului central al ANM s-a creat o baza de date care poate fi accesata prin pagina de intranet, de către angajaţii ANM in vederea vizualizării stocurilor de produse existente. 

17. Activitatea de audit intern

Conform Planului anual de auditare, în cursul anului 2009 Biroul audit intern a încheiat 3 rapoarte de auditare aprobate de conducerea ANM.

Rapoartele s-au încheiat cu recomandări care au fost comunicate spre implementare conducerii departamentelor auditate.


Potrivit prevederilor legale a fost transmis Ministerului Sănătăţii un raport asupra activităţii desfăşurate de Biroul audit intern în anul precedent.

18. Dificultăţi întâmpinate

Lipsa de personal cu studii superioare, angajat cu normă întreagă, cu atât mai mult cu cât s-a dublat activitatea de evaluare, prin faptul că România a devenit stat membru al Uniunii Europene şi a fost demarată procedura de autorizare a medicamentelor prin procedură descentralizată, de recunoaştere mutuală sau „repeat use”, inclusiv cu România ca stat membru de referinţă. 

Lipsa experţilor externi cu diferite specialităţi medicale pentru evaluarea variaţiilor clinice, în vederea aprobării unei noi indicaţii clinice, atât pentru medicamentele autorizate prin procedură naţională, cât şi prin procedură europeană. 

19.  Priorităţi pentru anul 2010

- asigurarea îndeplinirii corespunzătoare a obiectului de activitate al ANM, aşa cum este prevăzut în legea de organizare şi funcţionare;

- consolidarea prestigiului dobândit în plan intern şi internaţional, prin prestaţii calitative superioare atât cu partenerii interni, cât şi cu cei externi;

- îndeplinirea tuturor obligaţiilor asumate în relaţiile cu partenerii interni şi externi, colaborarea strânsă cu direcţia de specialitate din cadrul MS, CNAS, alte autorităţi competente ale statului, participarea activă la acţiunile şi activităţile EMA, PIC/S şi alte organisme de specialitate la care ANM este afiliată; 

- asigurarea resurselor umane şi financiare corespunzătoare unei bune desfăşurări a activităţii;

- organizarea de concursuri pentru ocuparea posturilor vacante;

- reducerea timpilor de lucru prin înlocuirea în măsura posibilităţilor a variantelor pe hârtie cu variantele electronice ale diferitelor tipuri de documente atât in interiorul instituţiei cât şi în relaţia cu terţi;
- dotarea evaluatorilor cu computere cu două monitoare, performante şi fiabile şi racordarea la intranet şi internet, astfel încât fiecare evaluator să aibă posibilitatea evaluării şi întocmirii concomitente a raportului de evaluare, asigurarea vizualizării informaţiilor de pe server, posibilitatea operării rapide in intranet sau in bazele de date, după caz;

- finalizarea realizării unui program informatic integrat, care să fie versatil, multi-tasking, pentru managementul informaţiilor medicamentelor pe tot parcursul ciclului lor de viaţă;
- îmbunătăţirea salarizării şi motivării personalului de specialitate cu scopul menţinerii în instituţie a personalului existent şi atragerii de personal de specialitate tânăr;

- continuarea instruirii personalului la locul de muncă, în ţară şi în străinătate, în vederea perfecţionării profesionale şi funcţionării în sistemul european;

- respectarea strictă a legalităţii în toate domeniile de activitate şi punerea în aplicare a legislaţiei din domeniul medicamentului, în conformitate cu dispoziţiile Legii nr.95/2006 privind reforma în domeniul sănătăţii, cu modificările şi completările ulterioare;

- îmbunătăţirea continuă a sistemului de management al calităţii 

- îmbunătăţirea comunicării cu părţile interesate şi a transparenţei în activitate.

concluzii
Activitatea desfăşurată de Agenţia Naţională a Medicamentului în anul 2009 a fost deosebit de fructuoasă, realizată prin eforturi susţinute din partea majorităţii personalului şi prin disponibilitatea permanentă a conducerii pentru cooperare şi comunicare, pentru crearea condiţiilor necesare manifestării resurselor sale umane la întreaga lor capacitate profesională. 

ANM va continua sa-si asume rolul de autoritate competenta in domeniul medicamentelor de uz uman in România si a statutului de autoritate competentă a unui stat membru al UE, deplin integrată in activităţile autorităţilor competente in domeniul medicamentului din UE si in activităţile comitetelor si grupurilor de lucru in domeniul medicamentului ale organismelor europene. 
[image: image3.png]



AGENŢIA NAŢIONALĂ A MEDICAMENTULUI





RAPORT ANUAL 2009





�











Departament medico-farmaceutic*





Departament autorizare





Dep. logistica informatica si gestionarea electronica a datelor





Departament inspectie farmaceutica





Serviciul de prevenire si protectie in domeniul securitatii si sanatatii in munca








Dep. resurse umane








Departament administratie generala si patrimoniu





Departament economic








Departament control prod. biologice





Dep. de control calitatea med.





Departament postautorizare





Departament juridic





Departament politici si strategii





Birou audit intern (BAI)





Birou asigurarea calitatii (BAC)





VICEPRESEDINTE





CONSILIER PROBLEME FARMACEUTICE





CONSILIER PROBLEME MEDICALE EFICACITATE SI SIGURANTA





CONSILIUL STIINTIFIC





CONSILIUL DE ADMINISTRATIE





PRESEDINTE








PAGE  

